Versala virtual gəzintiyə yola düşürük! Google ilə da gəzmək olar - URBAN - Şəhər, insanlar, tədbirlər.\nVersala virtual gəzintiyə yola düşürük! Google ilə da gəzmək olar\n22 oktyabr 2019 / 8:41\nVirtual reallıq texnologiyasının inkişafı ilə "evdən kənara çıxmama" asanlaşdmışdır. Əvvəllər Fransa krallarının məşhur sarayına baxmaq üçün Fransaya səfər etmək lazım gəlirdi. Hazırda bu problem VR eynəyi və bir siçan tıklaması ilə həll olunur.\nChâteau de Versailles ilə birlikdə Google Arts & Culture sizin üçün saray muzeyinə "Versailles: The Palace is Yours" adlı virtual tur hazırlamışdır. Burada siz növbə gözləmədən 21 otağa, 100 rəsm əsəri və heykələ baxış keçirə bilərsiniz. Həmçinin siz dünyanın ən böyük parkı sayılan Versal parkında da "olacaqsınız".\nVersalı öz gözlərinizlə görməyiniz və turistlər arasında itməməyiniz üçün istehsalçılar 132.000 fotoşəkil çəkib və dörd terabayt məlumat üzərrində işləyib. Hazırda bu layihə sarayın ən böyük virtual turudur.\nGəzinti zamanı sizi Versal tarixi haqqında məlumat verəcək, eləcə də sizi Versalın məşhur otaqları və sənət əsərləri ilə tanış edəcək interaktiv bələdçi müşayiət edəcək. Məs., siz XIV Lüdovik onu öz iqamətgahı etmək fikrinə düşməzdən əvvəl bu sarayın ovçu qalası kimi tikildiyini öyrənəcəksiniz.\nVR eynnəyini hələ əldə etməmisinizsə, Google Poly platformasındakı 3d-vizuallaşdırmadan istifadə edə bilərsiniz. Google Arts & Culture veb saytında isə çox maraqlı onlayn sərgisi keçirilir: Mariya Antuanettanın zərgərlik şkafı və kral çarpayısı da daxil olmaqla dörd yüzə yaxın tarixi əşyanın onlayn-nümunəsi artıq baxışa hazırdır.\nSizə xoş gəzintilər arzulayırıq!\nTƏQLƏR\tGoogle VR Versala virtual tur ekskursiya Versal Fransa


Azərbaycan birinci yerdədir, Azərbaycan qalibdir | Bizimxeber\nAzərbaycan birinci yerdədir, Azərbaycan qalibdir\n23 May 2017 / 15:42 / Baxış sayı: 292\nBu Oyunlar, eyni zamanda, onu göstərir ki, Azərbaycanda aparılan düşünülmüş siyasət o cümlədən idman sahəsində öz bəhrəsini verməkdədir. İdmanın inkişafı Azərbaycanda dövlət siyasətinin prioritetlərindən biridir. Son illər ərzində bu istiqamətdə atılmış addımlar, apardığımız siyasət bu gözəl nəticəni bizə verdi”.\nİlham Əliyev deyib ki, bu gün Azərbaycanda idman ictimai proseslərin inkişafında xüsusi yer tutur: “İdmançılara cəmiyyətdə çox xoş münasibət var. İdmançılara olan hörmət göz qabağındadır və hər bir vətənpərvər Azərbaycan vətəndaşı idmançılarımızın uğurlarını alqışlayır, bu uğurlarla fəxr edir. Hər dəfə bizim bayrağımız qaldırılanda, dövlət himnimiz səslənəndə hər bir vətənpərvər insan qürur hissi keçirir. Bu 10 gün ərzində idmançılarımız xalqımıza qələbə sevinci bəxş etdilər. Bu 10 gün ərzində Azərbaycan cəmiyyəti bir daha birlik, həmrəylik, vətənpərvərlik göstərdi, tribunalarda yarışları izləyən tamaşaçılar böyük coşqu, böyük sevgi ilə sizin qələbələrinizi alqışlayırdılar, sizinlə bərabər buna sevinirdilər, bu qələbə sevincini sizinlə bölüşürdülər.\nİdman hər bir ölkənin ictimai həyatında xüsusi yer tutur və bu gün idmanın inkişafı, bax, bu gözəl nəticələrə gətirib çıxarır. Biz haqlı olaraq öz qələbələrimizlə fəxr edirik, eyni zamanda, sizin nümunəniz, bu Oyunlarda idmançılarımızın qələbələri, əminəm ki, yaxın gələcəkdə idman bölmələrinə uşaqların axınını daha da sürətləndirəcək. Çünki biz hər dəfə növbəti böyük idman qələbəsindən sonra görürük ki, idmanla məşğul olmaq istəyənlərin sayı artır, uşaqlar, yeniyetmələr idman bölmələrinə üz tuturlar, sizin kimi olmaq istəyirlər, sizə oxşamaq istəyirlər. Gənc nəsil, uşaqlar görəndə ki, dövlət idmançıları qiymətləndirir, onları mükafatlandırır, onlara bütün şəraiti yaradır, əlbəttə, idmana daha da böyük maraq olacaq. Bu da nəticə etibarilə Azərbaycan gəncliyinin, xalqının sağlamlığına xidmət göstərəcək. Əlbəttə ki, biz idmançılarımızın uğurları ilə fəxr edirik və bu, bizim ölkəmizin şöhrətini artırır. Ancaq, eyni zamanda, bundan az əhəmiyyət daşımayan məsələ idmanın kütləviliyidir. İdman sağlam həyat tərzidir və biz hamımız çox istəyirik ki, Azərbaycanda sağlam həyat tərzi yanaşması üstünlük təşkil etsin. Bu gün bu, belədir, dövlət siyasəti də məhz bu istiqamətdə aparılır və eyni zamanda, sizin qələbələriniz bizim siyasətimizi dəstəkləyir”.\nPrezidentin sözlərinə görə, bu Oyunların keçirilməsi əlbəttə ki, ölkəmiz üçün tarixi hadisə idi: “Şadam ki, bu qələbəni şərtləndirən, qələbəyə aparan bütün qurumlar çox yaxşı işlədilər. Həm əvvəlki illərdə, həm Oyunlar ərəfəsində Mili Olimpiya Komitəsi, Gənclər və İdman Nazirliyi, federasiyalar, idman cəmiyyətləri, klublar, məşqçi korpusu, idman mütəxəssisləri, əlbəttə, idmançılar bir komanda, bir ailə kimi bir amala xidmət edərək, bu qələbəni mümkün etdilər. Bəzi ölkələrdən fərqli olaraq Azərbaycanda bütün idman qurumları çox sıx əlaqədə işləyirlər və hesab edirəm ki, uğurlarımızın təməlində bu amil dayanır. İdmançılar üçün isə biz bütün şəraiti yaratmışıq. Bölgələrdə 50-yə yaxın müasir Olimpiya İdman Kompleksi, Bakı şəhərində isə istənilən beynəlxalq yarışı keçirmək üçün ən müasir və gözəl idman obyektləri fəaliyyət göstərir”.\nİlham Əliyev Oyunların keçirilməsində Təşkilat Komitəsinin rolunu qeyd edib: “Oyunların keçirilməsində Təşkilat Komitəsinin rolunu xüsusi qeyd etmək istəyirəm. Təşkilat Komitəsi Mehriban Əliyevanın rəhbərliyi ilə çox böyük iş görüb, bütün hazırlıq prosesi diqqət mərkəzində idi. Təşkilat Komitəsi ən xırda məsələyə qədər bütün lazımi tədbirləri görüb ki, həm idmançılar, həm də qonaqlar üçün yaxşı şərait yaradılsın. Ölkəmizə minlərlə xarici qonaq gəlmişdi. Mən Təşkilat Komitəsinin işini çox yüksək qiymətləndirirəm və bu, artıq təbii bir haldır. Çünki Mehribanın rəhbərliyi ilə üçüncü beynəlxalq mötəbər yarışma keçirilir – 2012-ci ildə “Eurovision” mahnı yarışması, 2015-ci ildə Avropa Oyunları, – o, birinci Oyunlar idi, Oyunların standartları yox idi və hazırlıq üçün bizim cəmi iki ilimiz var idi, – və bu dəfə İslam Həmrəyliyi Oyunları ən yüksək səviyyədə keçirilmişdir. Əlbəttə, bu, onu göstərir ki, Təşkilat Komitəsi öz vəzifə borcunu ləyaqətlə, şərəflə icra edib. Mən Təşkilat Komitəsinin bütün üzvlərinə minnətdarlığımı bildirmək istəyirəm.\nEyni zamanda, Əməliyyat Komitəsi çox fəal işləyib. Bu Əməliyyat Komitəsi Avropa Oyunlarının da təşkilini təmin edibdir və xarici mütəxəssislər də bizə kömək göstəriblər. Oyunların açılış və bağlanış mərasimləri də çox möhtəşəm idi. Mən yaxşı bilirəm ki, Təşkilat Komitəsi bu iki möhtəşəm təqdimatla çox ciddi məşğul olub. Həm açılış, həm bağlanış mərasimi ölkəmizin imkanlarını, xalqımızın istedadını göstərir. Eyni zamanda, onu göstərir ki, Azərbaycan və Azərbaycan xalqı öz milli, dini dəyərlərinə sadiqdir, onları qoruyur”.\nDövlət başçısı bildirib ki, biz açılış mərasimində İslam dininin mütərəqqiliyini göstərdik: “Göstərdik ki, İslam dini elm dinidir, mədəniyyət dinidir, sülh dinidir, mərhəmət dinidir. Biz Azərbaycan xalqının istedadlı nümayəndələrini açılış mərasimində göstərdik. Azərbaycanın zəngin, qədim tarixini, mədəniyyətini bütün İslam aləminə, bütün dünyaya nümayiş etdirdik. Eyni zamanda, bağlanış mərasimi də Azərbaycanı mütərəqqi, müasir ölkə kimi təqdim etdi. Yəni, bu nadir vəhdət bu gün Azərbaycanı dünya miqyasında əvəzolunmaz ölkəyə çevirir. Biz öz milli, dini dəyərlərimizə sadiqik, onları qoruyuruq və qoruyacağıq. Eyni zamanda, biz dünyaya açığıq, biz müasirik, biz inkişaf edirik və bu önəmli amillər bu gün əslində müasir Azərbaycan dövlətini təcəssüm etdirir. Biz dərin milli-mənəvi köklər üzərində müasir dövlət qururuq, o dövlət ki, indi hər bir vətənpərvər insan öz ölkəsi ilə fəxr edir.\nBizim uğurlarımızın təməlində Vətən sevgisidir və idmançılarımızı da qələbələrə aparan əsas amil budur. Biz görürdük ki, idmançılar necə sevinirlər, xalqımız necə sevinir. Bu on gün ərzində biz bir daha gördük ki, xalqımız, cəmiyyətimiz birdir. Bizi birləşdirən bizim əqidəmizdir, tariximizdir və gələcəyə baxışlarımızdır. Bu gün Azərbaycan dünya miqyasında çox böyük hörmətə layiq olan bir ölkədir. Azərbaycan müsəlman aləmində çox böyük rəğbətə layiq olan bir ölkədir”.\nAzərbaycan Prezidenti xatırladıb ki, Bakıda keçirilmiş Oyunlar sayca üçüncü İslam Həmrəyliyi Oyunlarıdır. Birinci Oyunlar Səudiyyə Ərəbistanında, ikinci İndoneziyada, üçüncü isə Azərbaycanda keçirilib: “Səudiyyə Ərəbistanı müsəlman aləminin mərkəzidir, İndoneziya müsəlman aləmində əhali baxımından ən böyük ölkədir. Müsəlman aləminin bu iki aparıcı ölkəsindən sonra üçüncü Oyunların, – halbuki bu Oyunların adı dördüncüdür, amma biz bilirik ki, cəmi üçüncü dəfə keçirilibdir, – Azərbaycanda keçirilməsi, əlbəttə, bizə olan böyük hörmətin və inamın təzahürüdür.\nBu günlər ərzində xarici qonaqlarla təmaslar əsnasında çox sevinirdim ki, elə bil hamı mənə bir fikri çatdırmaq istəyirdi – hamı böyük minnətdarlıq hissi ilə təşkilati məsələlərin yüksək səviyyədə və peşəkarlıqla həll olunduğunu deyirdi. Əlbəttə ki, bu, bizi çox sevindirir. Oyunların bu səviyyədə keçirilməsi ölkəmizin gücünü, qüdrətini göstərir. Göstərir ki, biz istənilən beynəlxalq tədbiri ən yüksək səviyyədə təşkil edə və eyni zamanda, öz standartlarımızı da tətbiq edə bilərik və bunu edirik. Avropa Oyunları bundan sonra ancaq Azərbaycan standartları əsasında keçiriləcəkdir. Bilirəm ki, bu standartlara çatmaq çətin olacaq”.\nİlham Əliyev vurğulayıb ki, biz İslam Həmrəyliyi Oyunlarında da yeni yanaşmanı ortaya qoyduq, yeni standartlar tətbiq etdik: “Əlbəttə ki, bu, bizim qonaqlara olan hörmətimizin əlamətidir, məsuliyyətin təzahürüdür. Eyni zamanda, bu, ümumiyyətlə, bizim siyasətimizi göstərir. Çünki biz istəyirik ki, Azərbaycanda hər bir tədbir ən yüksək səviyyədə keçirilsin. Ona görə də ölkəmiz inkişaf edir, ona görə də Bakıya gələn bütün xarici qonaqlar şəhərimizə heyran qalırlar.\nBakı bu gün dünyanın ən gözəl şəhərlərindən biridir. Azərbaycana gələn turistlərin sayı milyonlarla ölçülür. Bu Oyunlardan sonra ölkəmizə daha çox turist axını olacaq. Azərbaycanı bu gün nəinki İslam aləmində, dünyada inkişafda olan müasir, mütərəqqi, güclü dövlət kimi tanıyırlar və idmançılarımızın qələbələri bizim gücümüzü daha da artırır. Yəni, bu, daha əyani şəkildə göstərir ki, Azərbaycan güclü dövlətlər sırasındadır”.\n“Əlbəttə, bu Oyunlar, eyni zamanda, İslam həmrəyliyini gücləndirəcək. Mən Oyunlar ərəfəsində demişdim, bizim əsas məqsədimiz ondan ibarətdir ki, müsəlman ölkələrini təmsil edən idmançılar, qonaqlar Bakıda bir yerdə olsunlar, bir-biri ilə tanış olsunlar, bir-birinin əlini sıxsınlar və dostluq, əməkdaşlıq güclənsin. Belə də oldu. Biz bunu yarışlarda gördük ki, bəzi hallarda siyasi cəhətdən bir-biri ilə o qədər də yaxın münasibətləri olmayan ölkələrin nümayəndələri bir-birini təbrik edir, bir-birinin uğuruna sevinir, bir-birinin əlini sıxırlar.\nBax, bu Oyunların tarixi əhəmiyyəti məhz bundadır. Azərbaycan apardığı siyasətə idman vasitəsilə əlavə töhfə verdi. Çünki bizim müsəlman aləmində siyasətimiz ondan ibarətdir ki, birlik, həmrəylik güclənsin, müsəlman ölkələri arasındakı bəzi ixtilaflara, müharibələrə son qoyulsun. Müsəlman aləmi birlik nümayiş etdirməlidir. Ancaq bu təqdirdə xalqlarımız gələcəkdə rahat və firavan yaşaya bilərlər. Ona görə, bizim apardığımız siyasət və bu Oyunlarda verdiyimiz töhfə əminəm ki, müsəlman aləminin birləşməsinə gətirib çıxaracaq”.\nİlham Əliyev qeyd edib ki, eyni zamanda, Azərbaycan müsəlman aləmini Qərb aləmi ilə birləşdirən ölkədir: “Təsəvvür edin, iki il ərzində bir ölkədə, bir şəhərdə Avropa və İslam Oyunları keçirilir. Bu oyunlarda 100-dən çox ölkə iştirak edir. Heç bir başqa ölkə bax bu nailiyyətlə öyünə bilməz. Haqlı olaraq fəxr edirik ki, biz bunu edə bilmişik. Ölkəmiz həm Qərb dünyasında, həm müsəlman aləmində etibarlı tərəfdaş, dost və qüdrətli dövlət kimi tanınır.\nBir məsələni də qeyd etmək istəyirəm. Bizim uğurlarımızı əldə edən idmançılar müstəqillik dövründə yetişiblər. Bir çoxları müstəqillik dövründə doğulublar, müstəqillik illərində bu nailiyyətlərə gəlib çıxıblar. Bu, bir daha onu göstərir ki, müstəqillik bizim ən böyük sərvətimizdir. Bizim xalqımızın çox böyük tarixi var. Ancaq müstəqillik tariximiz müasir dövrdə o qədər də böyük deyil. Biz cəmi 25 ildir ki, müstəqil ölkə kimi yaşayarıq və idman sahəsində, iqtisadi, sosial və digər sahələrdə görün, nə qədər böyük uğurlar əldə etmişik. İdman isə ölkələrin gücünü, siyasətini göstərir, xalqların gücünü göstərir. Sovet dövründə heç vaxt bizim ağlımıza gələ bilməzdi ki, Azərbaycan idmançıları bu qədər medal qazanacaqlar, Olimpiya Oyunlarında bu qədər qələbələr qazanacaqlar, müsəlman aləmində birinci, Avropa ölkələri arasında ikinci olacaqlar. Bütün bunlar ancaq müstəqillik dövründə mümkün olub. Ona görə, bu qələbə bir daha onu deyir və göstərir ki, ancaq müstəqillik dövründə xalqımız uğurla inkişaf edə bilər. Ancaq taleyimiz öz əlimizdə olduğu təqdirdə Azərbaycan xalqı sürətlə inkişaf edə bilər”.\nDövlətimizin başçısı əlavə edib: “Biz müstəqillik gününün ərəfəsindəyik. Bir neçə gündən sonra Respublika Gününü qeyd edəcəyik. Bu qələbə əlbəttə ki, müstəqilliyimizə, müstəqilliyimizin möhkəmlənməsinə verilən növbəti töhfədir.\nBir daha qayıdıram çıxışımın əvvəlinə. Bütün bu qələbələri bizə idmançılar bəxş ediblər. Ona görə, mən onları bir daha təbrik edirəm, onları qucaqlayıram, bağrıma basıram və onlara yeni qələbələr, uğurlar arzulayıram”.


Xarakterinizin gizli tərəflərini bilirsinizmi? - TEST » Qadınla.Com - Qadınlar Birİncidir!\nXarakterinizin gizli tərəflərini bilirsinizmi? - TEST\nTarix: 24-06-2016, 19:00\nGələcəkdə sizi nələr gözləyir, xarakterinizin güclü tərəfləri nələrdir, nələrə diqqət etməlisiniz? Bu suallarınıza cavab tapmaq üçün numerologiyadan istifadə edə bilərsiniz. Sadə bir üsulla qədər-qismət rəqəminizi və xaraterinizin gizli tərəflərini öyrənə bilərsiniz.\nQədər-qismət rəqəminizi hesaplamaq üçün doğulduğunuz ayı, günü və ilinizi alt-alta aşağıdakı üsulla toplamalısınız.\n· Yanvar - 1\n· Fevral - 2\n· Mart - 3\n· Aprel - 4\n· May - 5\n· İyun - 6\n· İyul - 7\n· Avqust - 8\n· Sentyabr - 9\n· Oktyabr - 1\n· Noyabr - 2\n· Dekabr - 3\nMisal: 3 Aprel 1964-cü ildə doğulmusunuzsa, 3+4+1964=1971\nQədər-qismət rəqəminiz 9-dur.\nQeyd: Əgər qədər rəqəminiz iki rəqəmli alınsa, onları da öz aralarında toplamalısınız. Yəni qədər sayı ədəd ola bilməz.\nQədər-qismət rəqəmi - 1 "Qabaqcıl”\nQabaqcıl, lider və yol göstərənsiniz. Bütün işlərinizi planlı şəkildə həll edirsiniz. Həqiqətən çox güclü xarakteriniz var. Başqalarının qabağında əyilmək sizlik deyil. Bacarıqlı olmağınız və yaradıcılıq qabiliyyətiniz hər halınızdan hiss olunur. Arzularınızı və xəyallarınızı tez bir zamanda həyata keçirmək istəyirsiniz. Yüksəlmə əzmi sizi ayaqda saxlayan əsas amillərdən biridir. İstədiyiniz uğura çatmaq üçün var gücünüzlə çalışırsınız. İdarəçilik qabiliyyətiniz çox yüksəkdir və baş verən hadisələrə tez bir zamanda hakim ola bilirsiniz. Qərarlılıq, güc və iradə əzmkarlığınızdan irəli gəlir. Bəzən bunları düzgün anda və düzgün yerdə istifadə edir, bəzən isə lazımsız anda büruzə verirsiniz. Əslində yumşaq qəlblisiniz və ümumilikdə qəlbinizin səsinə əhəmiyyət verirsiniz. Qədər-qismət rəqəmi - 2 "Köməksevər”\nSizi başqalarından fərqləndirən iki tərəfiniz var. İnsanlarla münasibətinizdə göstərdiyiniz ustalıq və bacarıq ilə öhdəsindən gələ bilməyəcəyiniz heçn nə yoxdur. Həyatınızdaki açar söz isə əməkdaşlıqdır. Uyğunsuzluqlar və münaqişələr sizə mənfi təsir göstərir. Buna görə də belə hadisələrlə qarşılaşdığınızda vəziyyəti düzəltmək üçün bütün gücünüzü ortaya qoyursunuz. Zərif qəlbli insansınız, başqalarını incitmək istəmirsiniz. Buna görə də ətrafınızdan\ndostlar və tanışlar əksik olmur. Digər qədər-qismət rəqəmlərinə nisbətən siz mübarizə aparmağı daha yaxşı bacarırsınız. İki rəqəminin mənası özünə hakim olmaqdır. Sizin xoşbəxtliyinizin əsas səbəbi qarşınızdakı insana qısa zamanda uyğunlaşmağınızdır. Əlləriniz elə bil sehrli qüvvəyə malikdir, toxunduğunuz hər şeyi gözəlləşdirirsiniz. Köməyə ehtiyacı olan hər kəsin yanında olub, onlara dəstək olursunuz. Ancaq köməyə ehtiyacınız olduqda hər işinizi özünüz həll edirsiniz.\nQədər-qismət rəqəmi - 3 "Seçici”\nTəşkilatçılıq və idarəçilik qabiliyətiniz ilə hər kəsi özünüzə heyran qoyursunuz. Bacarıqlısınız və bu bacarıqlarınıza görə nailiyyət, xoşbəxt həyat sizi gözləyir. İnsanların təbiətini və zəif nöqtələrini yaxşı bildiyiniz üçün onları idarə edəcəyiniz peşələr seçirsiniz. Nüfuzunuz sizin ən vacib silahınızdır. İdarəçilik etdiyiniz bütün sahələrdə bu silahınızdan istifadə edirsiniz. Nə qədər böyük bir kütlə ilə işləsəniz, qazancınız və nailiyyətləriniz bir o qədər çox olacaq. Sənaye, şirkət və təşkilatların idarəçiliyində daha çox nailiyyətlər əldə edə bilərsiniz. Çox cəsur insansınız və nə etməli olduğunuzu çox yaxşı bilirsiniz. Məqsədiniz hər kəsin öz azadlıqlarını bilməsidir, ancaq bu, sizin üçün çərçivə daxilində olmalıdır. Öz azadlığınız üçün başqalarını incitməkdən zövq alırsınız. Təbii ki, başqalarının da sizə qarşı bu hərəkəti etməsindən heç xoşunuz gəlmir.\nQədər-qismət rəqəmi - 4 "Divar ustası”\nSizin qədər-qismət çarxınız kvadrat işarəsidir. Bu ədalət və barabərlik deməkdir. Siz bu kvadratın düz ortasındasınız və dörd tərəfiniz divar ilə örtülü olduğu üçün heç bir tərəfə tərpənə bilmirsiniz. Həyatınıza biraz hərəkət və rəng qatmalısınız. Siz sadəcə yuxarıya tərəf hərəkət edə bilərsiniz. Kvadrat, həyatın bütün praktik tərəflərini təmsil edir. Səbrli və təmkinli insansınız. İşdən qaçmırsınız əksinə hər zaman hazırsınız. Divar ustası kimi yollarınız hər zaman məntiqli və idarəlidir. Sizin üçün müəyyən çərçivələr var və onların xaricinə çıxmırsınız. Detallara çox fikir verirsiniz və bəzən də\nbu səyləriniz nəticə vermir. Öz fikirlərinizi başqalarına qəbul etdirmək fikrindən daşınsanız, həyat sizin üçün daha asan olacaq. Heç kəs sizə "vəzifələrindən boyun qaçırır” deyə bilməz. Çünki harada inama və düzgünlüyə ehtiyac varsa, orda siz varsınız.\nQədər-qismət rəqəmi - 5 "Yazıçı”\nEnerjili və canlısınız. Həm ağıllı, həm də çox yumşaq qəlbə\nsahib birisiniz. Həyat sizin üçün cəsarət tələb edən macəradır. Əylənməyi və gözəl yaşamağı çox yaxşı bilirsiniz. Dünayanın mərkəzi olmaq istəyirsiniz. Sərbəst olmaq, sərbəst yaşamaq istəyirsiniz. Natiqlik bacarığınız çox yüksəkdir və bu istiqamətdə hər hansı bir peşəyə sahib olsanız, daha çox uğurlar qazana bilərsiniz. Ancaq bu istedadınız bəzən sizin üçün problemlər yarada bilər. Dəyişkən xarakterə\nmaliksiniz. Sizin üçün ağıllı insan zəmanəyə uyğunlaşmaq məcburiyyətindədir.\nQədər-qismət rəqəmi - 6 "Müəllim”\nSizin dünyanızın idarəedicisi məhəbbətdir. Əslində kimə aşiq olmağınızın bir o qədər də fərqi yoxdur və kainatdakı vəzifəniz bu fəlsəfəni öyrənməkdir. Məqsədiniz isə başqalarına kömək etməkdir. Sevgiyə və diqqətə olan düşkünlüyünüz özünüzə qarşı inanmsızlığınızdan irəli gəlir. Kobudluqdan və bayağılıqdan heç xoşunuz gəlmir. Özünüzdən çox başqalarını fikirləşməyiniz sizi cavanların məsləhətçisi, yaşlıların\nsirdaşı və dünyanın müəllimi edir. Çox nadir hallarda nəyisə mühakimə edirsiniz. Əslində sizi narahat edən çox az şey var. Yanınızda sevgiliniz olduqda sizin üçün hər şey gözəldir.\nQədər-qismət rəqəmi - 7 "Mistik”\nMüşahidəçi bir xarakterə sahibsiniz. Hər şeyin arxasındakı şeyi axtarmaq ən əsas xüsusiyyətinizdir. Səthi heç bir şey sizi qane etmir. Əksinə marağınızı daha da qıcıqlandırır. Mistik mövzular, yeni və\nköhnə elmi sahələr sizin marağınızı daha çox cəzb edir. Həkim kimisiniz. Problemli insanlar axtardıqları rahatlığı sizdə tapılar. Məsafəli hərəkətləriniz sizi başqalarından ayırır. Ancaq həyatın dərinliklərini bilənlər sizi başa düşür. Hər zaman ədalətli olmağa çalışırsınız və daima qayğı görmək istəyirsiniz. Fəlsəfə və mədəniyyət mövzularına marağınız çox böyükdür. Amma tam dəqiqliyi ilə bu mövzuları başa düşməmisiniz. Bəzən sizin üçün həyat çox asan gəlir, ancaq hələ həyatdan öyrənəcəyiniz çox şey var. Ümumilikdə sakit və pessimist xarakterə sahibsiniz.\nQədər-qismət rəqəmi - 8 "Sənətçi”\nHər şeyi tam dəqiqliyi ilə ifadə etmə və hiss etmə bacarığınız olmasa da, ağıllı insansınız. Müxtəlif mövzular ilə maraqlanmaqdan zövq alırsınız. Vaxtınızın böyük bir qismini xəyal qurmağa ayırırsınız. Həyatın ancaq əyləncə üstündə qurulmadığının fərqindəsiniz. İnsanlar haqqında hər zaman yaxşı düşüncələrdəsiniz və hamıya inanırsınız. Buna görə də tez-tez məyus olursunuz. İstənilən məlumatı qısa zamanda əldə etməyin yollarını çox yaxşı bilirsiniz. Söhbətcil və əyləncəlisiniz. Bu xüsusiyyətinizə görə insanlarla tez dostlaşırsınız. Ətrafınızdakı dostlarınızın çoxu sizi istəyir, ancaq çox\naz qismi sizi başa düşür.\nQədər-qismət rəqəmi - 9 "Metafizikaçı”\nHəyatınız pərdənin arxasındakı sirri, ruhun və gizli elmin arxasındakı mənanı başa düşməklə keçir. Həyatınızın əsas məqsədi sırf həqiqəti öyrənməkdir. Bu məsələdə həddən artıq müvəffəqiyyətlisiniz. İnsanları tanımaq üçün 5 dəqiqə qarşınızdakı şəxs ilə söhbət etməyiniz kifayətdir. Həyatı çox sevirsiz və ətrafınızdakı insanlardan çox az qismi sizin üçün dəyərlidir. Həyatın hər sahəsində səxavətli və qüsursuz\nolmaq üçün əlinizdən gələni edirsiz. loading... 100\nQədər-qismət rəqəmi - 9 "Metafizikaçı”Həyatınız pərdənin arxasındakı sirri, ruhun və gizli elmin arxasındakı mənanı başa düşməklə keçir. Həyatınızın əsas məqsədi sırf həqiqəti öyrənməkdir. Bu məsələdə həddən artıq müvəffəqiyyətlisiniz. İnsanları tanımaq üçün 5 dəqiqə qarşınızdakı şəxs ilə söhbət etməyiniz kifayətdir. Həyatı çox sevirsiz və ətrafınızdakı insanlardan çox az qismi sizin üçün dəyərlidir. Həyatın hər sahəsində səxavətli və qüsursuz olmaq üçün əlinizdən gələni edirsiz.\n9 duzdur men bawqa yerdede yoxlamiwdim duz cixmiwdi\n11 iyul 2016 19:16\nQədər-qismət rəqəmi - 7 "Mistik”Müşahidəçi bir xarakterə sahibsiniz. Hər şeyin arxasındakı şeyi axtarmaq ən əsas xüsusiyyətinizdir. Səthi heç bir şey sizi qane etmir. Əksinə marağınızı daha da qıcıqlandırır. Mistik mövzular, yeni və köhnə elmi sahələr sizin marağınızı daha çox cəzb edir. Həkim kimisiniz. Problemli insanlar axtardıqları rahatlığı sizdə tapılar. Məsafəli hərəkətləriniz sizi başqalarından ayırır. Ancaq həyatın dərinliklərini bilənlər sizi başa düşür. Hər zaman ədalətli olmağa çalışırsınız və daima qayğı görmək istəyirsiniz. Fəlsəfə və mədəniyyət mövzularına marağınız çox böyükdür. Amma tam dəqiqliyi ilə bu mövzuları başa düşməmisiniz. Bəzən sizin üçün həyat çox asan gəlir, ancaq hələ həyatdan öyrənəcəyiniz çox şey var. Ümumilikdə sakit və pessimist xarakterə sahibsiniz.1996+21+06=2023=7Qədər-qismət rəqəmim-7İlk dəfədir belə bir testlə qarşılaşıram.Yazılanlar doğrudur bir tək pessimistlikdən savayı.\n25 iyun 2016 19:39\nMende demek olar ki her şey 1 olur bürcüm qan qrupum indi de testde cavab 1 oldu maraqli test idi teşekkürler\n25 iyun 2016 19:24\nQədər-qismət rəqəmi - 4 "Divar ustası”Sizin qədər-qismət çarxınız kvadrat işarəsidir. Bu ədalət və barabərlik deməkdir. Siz bu kvadratın düz ortasındasınız və dörd tərəfiniz divar ilə örtülü olduğu üçün heç bir tərəfə tərpənə bilmirsiniz. Həyatınıza biraz hərəkət və rəng qatmalısınız. Siz sadəcə yuxarıya tərəf hərəkət edə bilərsiniz. Kvadrat, həyatın bütün praktik tərəflərini təmsil edir. Səbrli və təmkinli insansınız. İşdən qaçmırsınız əksinə hər zaman hazırsınız. Divar ustası kimi yollarınız hər zaman məntiqli və idarəlidir. Sizin üçün müəyyən çərçivələr var və onların xaricinə çıxmırsınız. Detallara çox fikir verirsiniz və bəzən də bu səyləriniz nəticə vermir. Öz fikirlərinizi başqalarına qəbul etdirmək fikrindən daşınsanız, həyat sizin üçün daha asan olacaq. Heç kəs sizə "vəzifələrindən boyun qaçırır” deyə bilməz. Çünki harada inama və düzgünlüyə ehtiyac varsa, orda siz varsınız.Mueyyen seyler duzdu.amma hamisi yox\n25 iyun 2016 18:54\nQədər-qismət rəqəmi - 9 "Metafizikaçı”Həyatınız pərdənin arxasındakı sirri, ruhun və gizli elmin arxasındakı mənanı başa düşməklə keçir. Həyatınızın əsas məqsədi sırf həqiqəti öyrənməkdir. Bu məsələdə həddən artıq müvəffəqiyyətlisiniz. İnsanları tanımaq üçün 5 dəqiqə qarşınızdakı şəxs ilə söhbət etməyiniz kifayətdir. Həyatı çox sevirsiz və ətrafınızdakı insanlardan çox az qismi sizin üçün dəyərlidir. Həyatın hər sahəsində səxavətli və qüsursuz olmaq üçün əlinizdən gələni edirsiz. Woooow . Təşəkkürlər\n25 iyun 2016 15:19\nmaraqli testdir twk\n25 iyun 2016 14:22\nQədər-qismət rəqəmi - 4 "Divar ustası”Sizin qədər-qismət çarxınız kvadrat işarəsidir. Bu ədalət və barabərlik deməkdir. Siz bu kvadratın düz ortasındasınız və dörd tərəfiniz divar ilə örtülü olduğu üçün heç bir tərəfə tərpənə bilmirsiniz. Həyatınıza biraz hərəkət və rəng qatmalısınız. Siz sadəcə yuxarıya tərəf hərəkət edə bilərsiniz. Kvadrat, həyatın bütün praktik tərəflərini təmsil edir. Səbrli və təmkinli insansınız. İşdən qaçmırsınız əksinə hər zaman hazırsınız. Divar ustası kimi yollarınız hər zaman məntiqli və idarəlidir. Sizin üçün müəyyən çərçivələr var və onların xaricinə çıxmırsınız. Detallara çox fikir verirsiniz və bəzən də bu səyləriniz nəticə vermir. Öz fikirlərinizi başqalarına qəbul etdirmək fikrindən daşınsanız, həyat sizin üçün daha asan olacaq. Heç kəs sizə "vəzifələrindən boyun qaçırır” deyə bilməz. Çünki harada inama və düzgünlüyə ehtiyac varsa, orda siz varsınız.\n25 iyun 2016 09:47\nBelə də maraqlı deyək maraqlı olsun\n25 iyun 2016 00:57\n25 iyun 2016 00:01\nQədər-qismət rəqəmi - 4 "Divar ustası”Sizin qədər-qismət çarxınız kvadrat işarəsidir. Bu ədalət və barabərlik deməkdir. Siz bu kvadratın düz ortasındasınız və dörd tərəfiniz divar ilə örtülü olduğu üçün heç bir tərəfə tərpənə bilmirsiniz. Həyatınıza biraz hərəkət və rəng qatmalısınız. Siz sadəcə yuxarıya tərəf hərəkət edə bilərsiniz. Kvadrat, həyatın bütün praktik tərəflərini təmsil edir. Səbrli və təmkinli insansınız. İşdən qaçmırsınız əksinə hər zaman hazırsınız. Divar ustası kimi yollarınız hər zaman məntiqli və idarəlidir. Sizin üçün müəyyən çərçivələr var və onların xaricinə çıxmırsınız. Detallara çox fikir verirsiniz və bəzən də bu səyləriniz nəticə vermir. Öz fikirlərinizi başqalarına qəbul etdirmək fikrindən daşınsanız, həyat sizin üçün daha asan olacaq. Heç kəs sizə "vəzifələrindən boyun qaçırır” deyə bilməz. Çünki harada inama və düzgünlüyə ehtiyac varsa, orda siz varsınız.- Doğrudur təşəkkür\nUyugun geldi twk\nQədər-qismət rəqəmi - 3 "Seçici”Təşkilatçılıq və idarəçilik qabiliyətiniz ilə hər kəsi özünüzə heyran qoyursunuz. Bacarıqlısınız və bu bacarıqlarınıza görə nailiyyət, xoşbəxt həyat sizi gözləyir. İnsanların təbiətini və zəif nöqtələrini yaxşı bildiyiniz üçün onları idarə edəcəyiniz peşələr seçirsiniz. Nüfuzunuz sizin ən vacib silahınızdır. İdarəçilik etdiyiniz bütün sahələrdə bu silahınızdan istifadə edirsiniz. Nə qədər böyük bir kütlə ilə işləsəniz, qazancınız və nailiyyətləriniz bir o qədər çox olacaq. Sənaye, şirkət və təşkilatların idarəçiliyində daha çox nailiyyətlər əldə edə bilərsiniz. Çox cəsur insansınız və nə etməli olduğunuzu çox yaxşı bilirsiniz. Məqsədiniz hər kəsin öz azadlıqlarını bilməsidir, ancaq bu, sizin üçün çərçivə daxilində olmalıdır. Öz azadlığınız üçün başqalarını incitməkdən zövq alırsınız. Təbii ki, başqalarının da sizə qarşı bu hərəkəti etməsindən heç xoşunuz gəlmir.1-2 sinden bawqa qalanlari duzdu\n24 iyun 2016 22:45\nSinadim duz cixdi\n24 iyun 2016 21:40\nOnun_Mələyi testi sinadim duz cixdi.xasiyetim ayenen oyle.twk\n24 iyun 2016 20:36\nÖzünüzdən çox başqalarını fikirləşməyiniz sizi cavanların məsləhətçisi, yaşlıların sirdaşı və dünyanın müəllimi edir. Çox nadir hallarda nəyisə mühakimə edirsiniz. Əslində sizi narahat edən çox az şey var. Yanınızda sevgiliniz olduqda sizin üçün hər şey gözəldir. - Bu hissələri mənə uyğun :) doğrudur sevdiyim yanımda olduqda hərçeyi edə biləcək gücə sahib olduğumu sanıram və bacarıramda amma o olmasada yıxılıb qalan deyiləmki bəzi insanlara ayağınızı qoyub əzib keçin üstümdən fürsıtini yaradam)) Allah uzaq eləsin)\n24 iyun 2016 20:22\nMaraqli testdir. Mene uygun geldi.\n24 iyun 2016 19:13\nmaraqli testdir sinayacam\n24 iyun 2016 19:03


Eindhoven-da vəkil Law & More - Eindhovendəki vəkil\nQanuni bir problemlə qarşılaşan bir təşəbbüskar və ya xüsusi bir şəxssiniz və bunun həll olunmasını istərdinizmi? Zəhmət olmasa əlaqə saxlayın Law & More, vəkillərimiz sizə kömək etməkdən məmnundurlar! At Law & More İstər təşəbbüskar, istərsə də fərdi bir şəxs olsanız, hər bir qanuni məsələnin çox olduğunu və hər hansı bir hüquqi məsələnin həyatınıza böyük təsir göstərə biləcəyini başa düşürük. Beləliklə, əksər hüquq şirkətlərindən fərqli olaraq, Law & More sizə əlavə bir şey təklif edir. Əksər hüquq firmalarının yalnız hüququmuzun müəyyən edilmiş sahəsini bildikləri və müntəzəm olaraq fəaliyyət göstərdikləri, Law & More həm geniş, həm də xüsusi hüquqi biliklərə əlavə olaraq sürətli bir xidmət və fərdi yanaşma təmin edir.\nEINDHOVENDƏ VƏKİLƏ ehtiyacınız varmı?\nQanuni bir problemlə qarşılaşan bir təşəbbüskar və ya xüsusi bir şəxssiniz və bunun həll olunmasını istərdinizmi? Zəhmət olmasa əlaqə saxlayın Law & More, vəkillərimiz sizə kömək etməkdən məmnundurlar! At Law & More İstər təşəbbüskar, istərsə də fərdi bir şəxs olsanız, hər bir qanuni məsələnin çox olduğunu və hər hansı bir hüquqi məsələnin həyatınıza böyük təsir göstərə biləcəyini başa düşürük. Beləliklə, əksər hüquq şirkətlərindən fərqli olaraq, Law & More sizə əlavə bir şey təklif edir.\n> Eindhovendəki hüquq firması\nƏksər hüquq firmalarının yalnız hüququmuzun müəyyən edilmiş sahəsini bildikləri və müntəzəm olaraq fəaliyyət göstərdikləri, Law & More həm geniş, həm də xüsusi hüquqi biliklərə əlavə olaraq sürətli bir xidmət və fərdi yanaşma təmin edir. Məsələn, hüquqşünaslarımız ailə hüququ, əmək hüququ, korporativ hüquq, əqli mülkiyyət hüququ və uyğunluq sahəsində mütəxəssislərdir. Və şirkətlərə gəldikdə, Law & More sənaye, nəqliyyat, kənd təsərrüfatı, səhiyyə və pərakəndə satış kimi müxtəlif sahələrdə sahibkarlar üçün fəaliyyət göstərir. Başqa bir hüquq sahəsi axtarırsınız? Sonra bütün hüquq sahələrimizin sadalandığı ekspertiza səhifəmizə nəzər yetirin.\nEkspertizası Law & More Eindhovendə\nQanuni məsələnin növündən asılı olmayaraq, bizim Law & More hüquqşünaslar işlərini düşünülmüş, qabaqcıl bir strategiya üzərində quraraq hər hansı bir qanuni prosesin əvvəlindən sonuna qədər sizə rəhbərlik edə və kömək edə bilərlər. Hüquq firmamız həm şirkətlərə, həm də fərdi şəxslərə hüquqi mübahisələrin həlli və məhkəmə xidmətləri təqdim edir və bütün hüquqi prosedurlardan əvvəl fürsət və risklərin balanslaşdırılmış qiymətləndirilməsini aparır. Qanuni bir prosedura gəldikdə, Eindhovendəki vəkillərimiz sizin üçün mübarizə aparacaqlar. Axı biz hər kəsin öz hüquqları üçün ayağa qalxma fürsətinə sahib olduğuna inanırıq. Bu səbəbdən də müştərilərimiz üçün mümkün olan ən yaxşı qiymət-keyfiyyət nisbətini əldə etməyə çalışırıq, beləliklə investisiyalarınızın özünü ödəyəcəyinə əmin ola bilərsiniz. Lakin, Law & More yalnız bir məsləhətçi və məhkəmə müşaviri kimi hüquqi xidmətlər təklif etmir, həm də sparring tərəfdaş olaraq sizin üçün mövcuddur.\nEindhovendəki hüquq firması\nBundan əlavə, Holland (prosedur) hüququ barədə geniş məlumatımıza əlavə olaraq bir çox beynəlxalq təcrübəyə sahibik. Ofisimiz yalnız xidmətlərinin əhatə dairəsi və təbiəti baxımından deyil, həm də qabaqcıl yerli və beynəlxalq müştərilər sırası baxımından beynəlxalq səviyyədədir. Müştərilərimizə mümkün qədər yaxşı xidmət göstərmək üçün, digər şeylər arasında, rus dilinə yiyələnmiş çoxdilli hüquqşünaslardan və hüquqşünaslardan ibarət xüsusi bir qrupumuz var. Beləliklə, xarici bir xarici şirkət və ya xüsusi bir şəxs olduğunuz və ya xarici bir tərəf ilə əlaqəli bir hüquqi məsələ ilə qarşılaşdığınız, Law & More vəkillər sizin üçün var! İş metodumuz və sizin üçün nə edə biləcəyimiz barədə maraqlanırsınız? Sonra bizimlə əlaqə saxlayın.\nBeləliklə, böyük bir korporativ ofis haqqında məlumat axtarırsınız? Ancaq yenə də kiçik bir butik ofisi kimi şəxsi əlaqə qurmaq istərdinizmi? Sonra Law & More sizin üçün Eindhoven hüquq firmasıdır. Law & More Eindhovendəki Elm Parkında yerləşən, Hollandiyanın Silikon Vadisi adlanan, çox sayda yerli və beynəlxalq müştəri, şirkət, müəssisə və fərd üçün çalışan dinamik, multidisipliner bir hüquq firmasıdır. Eindhovendəki vəkillərimiz sizə digər ofislərdən daha çox xidmət təklif edirlər. Məsələn, Eindhoven ofisimizin uzun iş saatları var və biz də axşamlar və həftə sonları işləyirik (Paz / Cümə 8.00 - 22.00, Cmt / So 9.00 - 17.00). Üstəlik, mümkün qədər sürətli işləməyə öyrəşmişik, buna görə poçtunuza cavab verməyimizi və ya işçilərimizdən birini telefonda tutmadan çox gözləməli olursunuz.


Azərbaycan-İtaliya münasibətləri yeni inkişaf mərhələsində | AzPolitika — onlayn siyasi-ictimai qəzet\n"Parisdəki səfirimizi geri çağırmalıyıq" - Deputat 26 Noyabr, 2020\nDərc olunub: 25/02/2020 - 21:06\nCənubi Qafqazın ən güclü və modern dövləti, siyasi, iqtisadi və mədəni mərkəzi olan Azərbaycanı İtaliya ilə sıx əlaqələr bağlayır. İtaliya ilə münasibətlərin inkişaf dinamikası olduqca yüksəkdir və iki ölkə arasında müxtəlif sahələr üzrə əməkdaşlıq əlaqələri daim genişlənir.\n"Report" xəbər verir ki, Azərbaycan Prezidenti İlham Əliyevin İtaliyaya dövlət səfəri ikitərəfli əlaqələr və əməkdaşlıq münasibətləri baxımından keyfiyyətcə yeni bir mərhələnin əsasını qoymuş oldu.\nBu səfər həm regional, həm də beynəlxalq münasibətlər baxımından mühüm əhəmiyyət kəsb edir, yüksək siyasi dialoq hazırkı dövrlə yanaşı, gələcək illərdə də əlaqələrin şaxələnməsinə, beynəlxalq əhəmiyyətli məsələlərdə səmimi tərəfdaşlığa xidmət edir.\nTicarət əməkdaşlığı ölkələrimiz arasında iqtisadi münasibətlərin əsas istiqamətlərindəndir. Qarşılıqlı ticarət dövriyyəsi 6 mlrd ABŞ dollarından çox olmaqla hazırda İtaliya ölkəmizin əsas ticarət tərəfdaşlarından biridir. Müstəqillik illərində İtaliyanın Azərbaycan iqtisadiyyatına 770 milyon ABŞ dollarından çox, Azərbaycanın isə İtaliyaya 1,7 milyard ABŞ dolları həçmində investisiya yatırması uğurlu investisiya əməkdaşlığının göstəricisidir. Ölkələrimiz arasında iqtisadi əlaqələr əsasən neft-qaz və enerji sektorunu əhatə etsə də, son illərdə qeyri-neft sektoru üzrə də ciddi əməkdaşlıq əlaqələri qurulub. Azərbaycanda sənaye, tikinti, ticarət, kənd təsərrüfatı, rabitə, xidmət və s. sektorlarda İtaliyanın 114 şirkəti fəaliyyət göstərir. İtaliya şirkətləri həmçinin ölkəmizin neft-qaz sektorunda dəyəri 9,9 mlrd ABŞ dolları olan 277 layihədə, qeyri-neft sektorunda isə dəyəri 708 mln ABŞ dolları olan 37 layihədə işlərdə podratçı kimi iştirak edirlər. Bu statistika ikitərəfli münasibətlərdə iqtisadi faktorun güclü elementi kimi çıxış etməsinin göstəricisidir.\nÖlkə Prezidentinin keçirdiyi görüşlər və səfər çərçivəsində təşkil olunmuş İtaliya-Azərbaycan biznes forumu təkcə Azərbaycanda deyil, İtaliya mətbuatında da geniş işıqlandırıldı. İtaliya tərəfinin bu forumdan böyük nəticələr gözlədiyini yerli KİV də xüsusi vurğulayırdı və bu gözləntilər özünü doğrultdu. Romada imzalanmış “Azərbaycan Respublikası ilə İtaliya Respublikası arasında Çoxölçülü Strateji Tərəfdaşlığın gücləndirilməsinə dair Birgə Bəyannamə”, habelə çoxsaylı biznes anlaşmaları nəinki neft-qaz sektorunda, eləcə də iqtisadiyyatın digər sahələri üzrə əməkdaşlığın genişləndirilməsinə təkan verəcək, Azərbaycanın sənaye, kənd təsərrüfatı, infrastruktur, turizm, nəqliyyat-logistika və digər sahələrinə yatırılan italyan sərmayələrini artıracaq.\nQeyd edək ki, iqtisadi sahədə əlaqələrin genişləndirilməsi üçün hər iki ölkə böyük potensiala malikdir və imzalanan sənədlər bu potensialın reallaşdırılmasında mühüm rol oynayacaq. Nəzərə alsaq ki, İtaliya kənd təsərrüfatı və sənaye sektorlarında mütərəqqi texnoloji avadanlıqların tətbiqi sahəsində böyük təcrübəyə malikdir, o zaman əminliklə demək mümkündür ki, İtaliya şirkətlərinin Azərbaycanda həyata keçirilən investisiya layihələrində, sənaye zonalarında, aqroparklarda, logistik mərkəzlərin yaradılmasında iştirakı əməkdaşlığımıza əlavə stimul verə bilər.\nAzərbaycan üçün İtaliyadan yeni texnologiyaların gətirilməsi məsələsi hər iki ölkənin dövlət başçılarının görüşündə də əsas müzakirə mövzularından idi. Bu, səfər çərçivəsində imzalanmış 25-dən çox sənəddə də öz əksini tapıb. Həmin sənədlərin hər biri mühüm əhəmiyyət daşıyır, iqtisadi faktor və investisiya əməkdaşlığı əsas komponent kimi çıxış edir.\nİmzalanmış sənədlər sırasında Azərbaycan İnvestisiya Şirkəti ilə İtaliyanın CDP, SACE və SİMEST şirkətləri arasında Anlaşma Memorandumu da vardır. Sənədə əsasən, tərəflər ticarət və investisiya imkanlarının inkişaf etdirilməsində, Azərbaycan və İtaliya şirkətlərinin birgə iştirakı ilə investisiya təşəbbüslərinin dəstəklənməsində, habelə qarşılıqlı təlim proqramları və təcrübə mübadiləsinin təşkil olunmasında əməkdaşlıq edəcəklər.\nAzərbaycanda İxracın və İnvestisiyaların Təşviqi Fondu (AZPROMO) da İtaliyanın müvafiq qurumları ilə bir neçə sənəd imzalayıb. Bunlardan biri İtaliyanın İxrac Kredit Agentliyi (SIMEST) ilə imzalanmış tərəfdaşlıq Sazişidir. Sənədə uyğun olaraq, tərəflər sənaye, kənd təsərrüfatı, investisiya və s. sahələrdə təşviq məsələlərində əməkdaşlıq edəcəklər. İtaliya Ticarət Agentliyi (ICE) ilə imzalanmış Anlaşma Memorandumuna əsasən, iki ölkə arasında əməkdaşlığın genişləndirilməsi məqsədilə Fəaliyyət Planı həyata keçiriləcək. “K-BEK SPORT SRL” şirkəti ilə əməkdaşlıq sənədi ticarət və investisiya əlaqələrinin genişləndirilməsini, birgə tədbirlərin və təcrübə mübadiləsinin təşkil edilməsini nəzərdə tutur.\n“Bakı Beynəlxalq Dəniz Ticarət Limanı” QSC ilə İtaliyanın “Trieste” və “Qenuya” limanları arasında bağlanmış memoranduma əsasən, limanlar Çinlə Avropa arasında mövcud olan ticarət dövriyyəsindən birgə yararlanacaq, innovasiyaların, qabaqcıl texnologiyaların, əməliyyat məsələləri üzrə biliklərin mübadiləsini həyata keçirəcəklər.\nKiçik və Orta Biznesin İnkişafı Agentliyi (KOBİA) də italiyalı həmkarları ilə əlaqələri dərinləşdirmək üçün yeni imkanlar qazanıb. Biznes-forum çərçivəsində KOBİA ilə Kiçik və Orta Müəssisələrin Beynəlxalq Şəbəkəsi (INSME) arasında imzalanmış memoranduma əsasən, Azərbaycan KOB-ları üçün INSME-yə üzv ölkələrin bazarlarına çıxış üçün geniş imkanlar yaradan tədbirlərin həyata keçirilməsi nəzərdə tutulur. İtaliyanın Milli Mikrokredit Agentliyi və İtaliya Beynəlmiləlləşdirmə Agentliyi (“Promos Italia”) ilə bağlanmış memorandumlara uyğun olaraq, KOB-lar üçün mikrokredit alətlərinin təşviqi mexanizmləri, innovativ kreditləşmə, ixraca dəstək tədbirləri, təlim və məsləhət xidmətlərinin təşkili, KOB-ların peşə bacarıqlarının artırılması, birgə layihələrin həyata keçirilməsi kimi istiqamətlərdə əməkdaşlıq həyata keçiriləcək.\nBeləliklə, Azərbaycan-İtaliya münasibətlərinin dinamik inkişafı göz önündədir. Hər iki dövlət yaxın gələcəkdə geoiqtisadi mənzərəni dəyişəcək birgə layihələrin üzərində çalışır. TAP layihəsi üzrə Azərbaycan və İtaliya bundan sonra onilliklər ərzində enerji sahəsində etibarlı tərəfdaşlar kimi birgə fəaliyyət göstərəcəklər.\nİtaliya səfəri Azərbaycanın beynəlxalq aləmdə etibarlı və strateji partnyor kimi tanınmasının daha bir nümayiş etdirdi. Səfər çərçivəsində imzalanmış sənədlər, əldə olunmuş razılaşmalar iki dövlət arasında strateji tərəfdaşlığın dərinləşdirilməsi üçün möhkəm zəmin yaratmış oldu.\nt.ədalət 2020-02-25 23:16:39\nİtaliya heç vaxt bizim dostumuz ola bilməz.Türkün düşməni olan ermənistan,Yunanıstan,Fransa,Rusiya və İtaliyadır.Tarixən bu ölkələr türkün düşməni olublar və indi də elədir.


Suriyanın şimalında 22 nəfər öldürülüb\n2021, 04 Dekabr, şənbə, Bakı vaxtı 19:01\nSuriya dövlət televiziyası bildirir ki, Türkiyə ilə sərhəddə yerləşən, əsasən kürdlərin yaşadığı Qamışlı şəhərində bomba qoyulmuş maşın partladılıb, 22 nəfər həlak olub.\nTeleviziya maşının şəhərin qərb hissəsində partladıldığını bildirir.\nBritaniyada mənzillənən Suriya İnsan Haqları Təşkilatının məlumatına görə, bomba qoyulmuş maşın kürd administrasiyasının təhlükəsizlik qərargahına çırpılıb.\nHücuma görə məsuliyyəti üzərinə götürən olmayıb. Amma İslam Dövləti (İŞİD) qruplaşması Suriyada kürdlərə qarşı bir neçə belə hücum təşkil edib. İŞİD Suriyada kürd YPG qruplaşması və müttəfiqləri ilə mübarizə aparır.


Bakı, Sumqayıt və Abşeronda V-IX siniflər üzrə ənənəvi tədris qismən bərpa olunur - AZƏRTAC – Azərbaycan Dövlət İnformasiya Agentliyi\nBu gün Bakı və Sumqayıt şəhərlərində, Abşeron rayonunda yerləşən ümumi təhsil müəssisələrinin məktəbəhazırlıq mərhələsində tədris həftədə 2 dəfə, ibtidai təhsil səviyyəsində (I-IV siniflərdə) həftədə 3 dəfə, ümumi orta təhsil səviyyəsində (V-IX siniflərdə) həftədə 2 dəfə, xüsusi məktəblərdə (I-IX siniflərdə) həftədə 5 dəfə olmaqla ənənəvi tədris qismən bərpa olunur.\nBu barədə AZƏRTAC-a Təhsil Nazirliyindən məlumat verilib. Bildirilib ki, fevralın 15-dən məktəbəqədər təhsil müəssisələri də fəaliyyətə başlayır.\nXatırladaq ki, fevralın 1-dən ibtidai siniflər üzrə əyani tədris Bakı, Sumqayıt və Abşeronda həftədə 3 dəfə, digər bölgələrdə isə həftədə 4-5 dəfə olmaqla bərpa edilib.\nFevralın 8-dən etibarən isə Bakı və Sumqayıt şəhərləri, Abşeron rayonu istisna olmaqla, ölkənin digər şəhər və rayonlarında yerləşən, layihə tutumu və şagird sıxlığı təhsilalanlar arasında fiziki (sosial) məsafəni (ən azı 1,5 metr) gözləməyə imkan verən ümumi təhsil müəssisələrində tədris ümumi orta təhsil səviyyəsində (I-IX siniflərdə) həftədə 5 dəfə olmaqla tədrisə başlanılıb. Layihə tutumu və şagird sıxlığı təhsilalanlar arasında fiziki (sosial) məsafəni (ən azı 1.5 metr) gözləməyə imkan verməyən ümumi təhsil müəssisələrində isə tədris ümumi orta təhsil səviyyəsində (I-IX siniflərdə) həftədə 3 dəfə olmaqla dərslərə start verilib. Təhsil Nazirliyinin tabeliyində fəaliyyət göstərən müstəqil tədris binası və əlverişli maddi-texniki bazası dərnək üzvləri arasında fiziki (sosial) məsafəni (ən azı 1.5 metr) gözləməyə imkan verən uşaq-gənclər inkişaf mərkəzlərində aşağı yaş qruplarında (I-IV siniflər) dərnək məşğələləri həftədə 2 dəfə olmaqla ənənəvi formada bərpa edilib.\nAZERTAG.AZ :Bakı, Sumqayıt və Abşeronda V-IX siniflər üzrə ənənəvi tədris qismən bərpa olunur\nTəhsildə inkişaf və innovasiyalar üzrə V qrant müsabiqəsi ilə bağlı suallar cavablandırılacaq\nAzərbaycan ilə Litva arasında təhsil sahəsində əməkdaşlıq perspektivləri müzakirə edilib\nTəhsil Nazirliyi: Vətəndaşların qəbulu videoformatda aparılacaq\nBu gündən praktiki məşğələlər tələb olunan ixtisaslar üzrə ənənəvi tədrisə başlanılır


525-ci Qəzet - Ceyhun Bayramov Türkiyənin təhsil naziri ilə görüşüb\nCeyhun Bayramov Türkiyənin təhsil naziri ilə görüşüb\nOktyabrın 11-də Təhsil naziri Ceyhun Bayramov Türkiyənin Milli Təhsil naziri Ziya Selçukun rəhbərlik etdiyi nümayəndə heyəti ilə görüşüb.\nCeyhun Bayramov bu görüşün iki qardaş ölkə arasında əlaqələrin möhkəmlənməsində mühüm addım olduğunu bildirib.\nNazir 31 oktyabr 2017-ci il tarixində imzalanmış "Azərbaycan Respublikası Hökuməti ilə Türkiyə Respublikası Hökuməti arasında təhsil sahəsində əməkdaşlıq haqqında Saziş"dən irəli gələn müddəaların həyata keçirilməsi istiqamətində müntəzəm olaraq fəaliyyətin davam etdirildiyini, Saziş çərçivəsində Azərbaycan ilə Türkiyə arasında təhsil sahəsinin bir çox istiqamətləri üzrə sıx əməkdaşlıq əlaqələrinin həyata keçirildiyini vurğulayıb. Həmçinin, Ceyhun Bayramov iki ölkənin ali təhsil müəssisələri arasında sıx əlaqələrin olduğunu və geniş tələbə mübadiləsinin aparıldığını qeyd edib.\nÖz növbəsində Türkiyə Respublikasının Milli Təhsil naziri Ziya Selçuk dəvətə və səmimi qarşılanmaya görə təşəkkürünü bildirib. O, həmçinin, yüksək səviyyədə təşkil edilən 13-cü Azərbaycan Beynəlxalq Təhsil Sərgisində iştirak etməkdən məmnun olduğunu və bu sərginin təhsil sahəsində yeniliklərin mübadiləsində mühüm rol oynadığını vurğulayıb.\nGörüşdə təhsil sahəsinə dair geniş fikir mübadiləsi aparılıb, Azərbaycan və Türkiyə arasında təhsil sahəsində, o cümlədən, peşə təhsili sahəsində əməkdaşlıq istiqamətləri və gələcək perspektivlər müzakirə edilib.


Qubadlını azadlığa qovuşduran qəhrəmanlardan biri | Report.az\nQubadlını azadlığa qovuşduran qəhrəmanlardan biri Füzuli, Cəbrayıl, Qubadlı istiqamətində gedən döyüşlərdə iştirak edib\n5 Dekabr , 2020 14:26\n44 günlük Vətən müharibəsində şəhid olan əsgər və zabitlərimiz adlarını ən yeni tariximizə qızıl hərflərlə yazdılar. Onların sırasında əslən Lerik rayonundan olan Sumqayıt şəhər sakini Murad Məmmədov da var.\n"Report" xəbər verir ki, Vətən müharibəsində Məmmədovlar ailəsindən iki igid döyüşüb - Murad və qardaşı Nurlan.\nMurad Yusif oğlu Məmmədov 1995-ci il dekabrın 7-də Sumqayıt şəhərində anadan olub.\nSumqayıt şəhəri 22 saylı orta məktəbi əla qiymətlərlə bitirən Murad 2013-cü ildə Azərbaycan Texniki Universitetinin Elektroenergetika mühəndisliyi fakültəsinə daxil olub.\nAli təhsilini başa vurduqdan sonra, 2018-ci ilin iyul ayında hərbi xidmətə yola düşüb. Daşkəsəndə yerləşən N saylı hərbi hissədə Vətənə borcunu yerinə yetirib. Xidməti ərzində AQS üzrə yarışmalara gedib nailiyyətlər qazanıb. 2019-cu ilin iyul ayında hərbi xidməti bitirib.\nM.Məmmədov mülki həyata qayıtdıqdan sonra imtahan verib "Azərişıq"da işə düzəlib, mühəndis kimi fəaliyyətə başlayıb.\nMurad idmana da böyük həvəs göstərirmiş. Uzun müddət cüdo ilə məşğul olub. Uşaq yaşlarından Türkiyənin "Qalatasaray" futbol klubuna azarkeşlik edib.\nVətən müharibəsi başlayandan bir neçə gün sonra - 2020-ci ilin oktyabrın 1-də Orduya könüllü yazılıb. Həmin dövrdə qardaşı Nurlan artıq döyüşlərdə iştirak edirdi.\nM.Məmmədov Füzuli, Cəbrayıl, Qubadlının düşmən tapdağından azad olunması üçün döyüşüb. Oktyabrın 25-də Qubadlının azad olunması uğrunda gedən döyüşlərdə qəhrəmancasına şəhid olub.\nRus versiyası Герой, участвовавший в освобождении Губадлы


Bakıda xüsusi yolayrıcı layihəsi həyata keçirilir | Xəbərlər\nAğ Şəhərdə işlər davam edir\nAğ Şəhərin yeni Mərkəzi Bulvar küçəsi şimalda Xəqani Rüstəmov küçəsindəki dairədən başlayıb Nobel prospektini kəsərək, gələcəkdə inşası nəzərdə tutulan Bulvar yoluna birləşir.\nBakuCity.az-ın məlumatına görə, eni 37 metr, uzunluğu 2 km-ə yaxın 4 zolaqlı Mərkəzi Bulvar küçəsi ilə Nobel prospektinin kəsişməsində avtomobillərin, piyadaların və velosipedçilərin mütəşəkkil hərəkətini təmin etmək üçün xüsusi yolayrıcı layihəsi işlənilib, həyata keçirilir. Bu yolayrıcında piyada və velosipedçilərin üstünlüyünü qeyd edən zolaqlar və yol nişanları, qoruyucu tumbalar nəzərdə tutulub. Şəhər sakinlərinin əlavə rahatlığı üçün Bakı Ağ Şəhər Baş Planında uyğun olaraq Nobel prospekti boyunca uzanan eni 20 metrədək olan yaşıllaşdırılmış piyada zolağında həmçinin ikitərəfli velosiped yolunun salınması da nəzərdə tutulub.\nNövbəti məlhələdə Mərkəzi Bulvar küçəsinin Nobel prospekti ilə kəsişməsinin işıqforla tənzimlənməsi, Bulvar yoluna birləşməsi və avtomobillərin bu küçə ilə birbaşa Sahilyanı kvartala və Ağ Şəhər Bulvarına hərəkəti planlaşdırılır.\nBakı Ağ Şəhər yolayrıcı


İzlər ermənilərə aparıb çıxarır\n20:00 08.05.2017 (Yenilənib 23:40 08.05.2017)\nİcra Hakimiyyəti: Aşkar edilən sümüklərin ermənilər tərəfindən qətlə yetirilmiş dinc insanlara məxsus olması ehtimalı yüksəkdir\nBAKI, 8 may — Sputnik. Ötən gün göbələk yığmağa gedən Xaçmaz rayonunun Muxtadır kənd sakinlərinin dəniz kənarında kütləvi məzarlıq aşkar etdikləri barədə xəbər vermişdik.\nXaçmaz rayon İcra Hakimiyyəti Xəzər dənizi sahillərinə yaxın meşə ərazisində 6 ədəd insan kəlləsi və sümüklərinin tapılması barədə aidiyyəti orqanları məlumatlandırıb.\nİcra hakimiyyətindən Sputnik Azərbaycan-a verilən məlumata görə, aşkar edilən sümüklərin ötən əsrin əvvəllərində ermənilər tərəfindən qətlə yetirilmiş dinc insanlara məxsus olması ehtimalı yüksəkdir. Buna görə də Azərbaycan Milli Elmlər Akademiyası Arxeologiya və Etnoqrafiya İnstitutu əməkdaşlarının sözügedən ərazidə araşdırma aparmasına ehtiyac var.\nBu gün məzarlığa baş çəkən Xaçmazın Palıdlı kənd orta məktəbinin tarix müəllimi Abdulrəhim Yaqubov da ehtimal edir ki, bu insan kəllə və sümükləri 1918-ci ildə ermənilərin azərbaycanlılara qarşı törətdiyi dəhşətli soyqırıma məruz qalan dinc insanlara məxsus ola bilər. Buranın toplu məzarlıq olduğunu deyən Yaqubov ərazidə arxeoloji qazıntıların aparılmasını, arxeoloqların işləməsini vacib sayır.\nHər halda mütəxəssislər əraziyə baxış keçirəndən sonra konkret söz demək mümkün olacaq.\nXatırladaq ki, sözügedən bölgədə aşkarlanmış ən böyük toplu məzarlıq Quba rayonu ərazisindədir. Artıq oranın 1918-ci ildə ermənilərin azərbaycanlılara qarşı törətdiyi qətliamda öldürülmüş insanların kütləvi məzarlığı olduğu təsdiqini tapıb.\nXaçmaz rayon İcra Hakimiyyəti, Arxeologiya və Etnoqrafiya İnstitutu, Azərbaycan Milli Elmlər Akademiyası, Palıdlı kəndi, Quba rayonu, Xaçmaz rayonu\nAralıq dənizi qaçqın məzarlığına döndü


Öndərə həsr edilmiş tədbir » Ismayilli-Xeberleri.info . Ismayıllı-Xəbərləri Qazetinin rəsmi saytı.\nİsmayıllı-Xəbərləri » 2014 May 13 » Öndərə həsr edilmiş tədbir\nÖndərə həsr edilmiş tədbir\nF.Əzimov adına İsmayıllı şəhər İncəsənət Məktəbinin kollektivi ulu öndər Heydər Əliyevin anadan olmasının 91-ci ildönümü ilə əlaqədar silsilə tədbirlər həyata keçirib. Tədbirlər planına əsasən məktəbin müəllim və şagird kollektivinin rayonun ayrı-ayrı uşaq bağçalarında konsert proqramı ilə çıxış etmələri daxil edilib. Belə tədbirlərdən biri də İsmayıllı şəhər 1 nömrəli uşaq bağçasında baş tutdu. Məktəb bundan əvvəl də bir sıra yerlərdə maraqlı konsert proqramı ilə çıxış edib. Yerlərə bu cür gedişlər davam etdiriləcəkdir.\nBağçanın kollektivi bu görüşə səylə hazırlaşmışdı. Kiçik yaşlı sakinlər qonaqları səbirsizliklə gözləyirdilər. Bağça uşaqları da bu proqramda öz məharətlərini göstərməli idilər. Odur ki, rəqs qrupu paltarlarını geyinib hazır vəziyyətdə idi. Saat on tamamda tədbir başladı. İncəsənət məktəbinin müəllimi Ceyran Ağayeva ilk sözə başladı və kollektivi salamladı, tədbirin məqsədi haqqında məlumat verdi. O, ölkənin uşaq və gənclərinə Ulu öndərin gündəlik qayğısından, ölkədə bu istiqamətdə prezident İlham Əliyevin həyata keçirdiyi tədbirlərdən danışdı.\nSöz musiqiyə verildi. İncəsənət məktəbinin şagirdi Murad Hüseynov pianoda musiqi nömrəsi ifa etdi. Kərəm Ağayevin, Asim Ağayevin, Rahid Balakişiyevin tarda ifaları alqışlarla qarşılandı. Sirus Xasməmmədovun qarmonda, Bayram Məhərrəmlinin nağarada ifa etdikləri oynaq rəqs havaları məclisə xeyli şuxluq gətirdi, körpələr də qol götürüb oynadılar. Fortepiano şöbəsinin III sinif şagirdləri Səidə Bağırova, İlahə Tağıyeva, Sevinc Bağırlı, Jalə Bağırlı pianoda müxtəlif əsərlər ifa edib tamaşaçıları razı sala bildilər və alqışlandılar.\nBağçanın uşaqları da öz məharətlərini göstərə bildilər. Kiçik qızların çətirlərlə rəqsi tamaşaçıların alqışlarına səbəb oldu. Bağçanın oğlanlardan ibarət rəqs qrupunun ifasında �Çobanlar rəqsi� də az alqış qazanmadı. Balaca �çobanlar� məharətlərini çox gözəl nümayiş etdirə bildilər. Bundan əlavə, bağçanın uşaqları ulu öndər Heydər Əliyevə həsr edilmiş şeirlər deməklə tamaşaçıların alqışlarını qazandılar. Uşaqlar xorla bir neçə mahnı ifa etdilər. Rayonumuza həsr edilmiş �Ay İsmayıllı� mahnısı hamının ürəyincə oldu. Sonda ev sahibləri �Sizə salam gətirmişəm� mahnısı ilə qonaqları bir daha salamladı və tədbirin bədii hissəsini yekunlaşdırdı. Bu tədbirdə bağçanın musiqi müəllimi Zümrüd Məhərrəmovanın əməyini də qeyd etmək lazımdır. Bu cür tədbirlərin keçirilməsində incəsənət məktəbinin fortepiano şöbəsinin müəllimləri Jalə Qədirovanın, Xəyalə Bədəlovanın və tar müəllimi Mahir Ağayevin əməyi böyükdür. Onlar uşaqların məşqlərinə xeyli əmək sərf etmişlər.\nTədbirin aparıcılığını öz üzərinə götürmüş Ceyran Ağayeva bağça kollektivinin işindən razı qaldığını xüsusi vurğuladı. Burada tərbiyə işinin yaxşı qurulduğunu diqqətə çatdırdı. O, qeyd etdi ki, balacaların bugünkü tədbirdə fəal çıxışı dediyimə yaxşı misal ola bilər. C.Ağayeva kollektivə yeni-yeni uğurlar arzuladı.\nBağçanın müdiri Qalibə Abdullayeva maraqlı tədbirə görə incəsənət məktəbinin kollektivinə təşəkkürünü bildirdi. O, qeyd etdi ki, ölkə prezidenti İlham Əliyev yetişməkdə olan gənc nəslə daim diqqət göstərir. RİH başçısının gündəlik qayğısı sayəsində problemlərimiz həllini tapır. Bu qayğıya olan minnətdarlığımızı yaxşı işimizlə sübut etməliyik.\nLayiqli nəsil yetişir


[b]Yığmamız Serbiyaya yollanır[/b]\nTaekvondoçu gənclərdən ibarət Azərbaycan millisi Serbiya səfərinə çıxır. Taekvondo Federasiyasından apasport.az saytına verilən məlumata görə, dünya birinciliyi öncəsi son yarışa qatılacaq komandamız bu gün Belqrada yollanır.\nBelə ki, təlim-məşqləri başa vuran yığmamız G1 kateqoriyalı beynəlxalq yarışda 12 idmançı ilə təmsil olunacaq. Baş məşqçi Məmməd Abdullayev “Serbia Open”də Bəhruz Quluzadə, Ayaz Qənbərli (45 kq), Qaşım Maqomedov (55 kq), Əli Məmmədov (59 kq), Nicat Musayev (63 kq), Əliəsgər Əliyev (68 kq), Mehriban Məmmədova (42 kq), Aliyə Zeynalova (44 kq), Nərgiz Mirzəyeva (46 kq), Leyla Məmmədova (52 kq) və Diana Hacəliyevaya (55 kq) şans verəcək.\nOktyabr 29-30-da baş tutacaq sayca 15-ci birincilik Belqradın “Pionir” idman arenasında keçiriləcək. Taekvondoçularımız oktyabrın 31-də vətənə dönəcək.\nQeyd edək ki, millimiz noyabrın 16-20-də Kanada da təşkil ediləcək gənclər arasında dünya birinciliyinə qatılacaq.


27 Dekabr 2018 11:36 | 23 437\nDünyanın tanınmış analitik mərkəzləri, bir qayda olaraq, hər ilin sonunda növbəti il üçün əsas saydıqları problemlər üzrə proqnozlar verirlər. Bu aspektdə “Stratfor”un analizləri və təxminləri ayrıca diqqət tələb edir. Çünki bu təşkilatın ABŞ-ın xüsusi xidmət orqanları ilə yaxınlığı haqqında informasiyalar vardır. Amerikanın bu tanınmış beyin mərkəzi 2019-cu ildə qlobal geosiyasi trendləri səciyyələndirən proseslərin analizi və proqnozları ilə yenidən diqqəti özünə cəlb edib. Burada hər bir əhəmiyyətli proses haqqında konkret mövqe ifadə edilib. Konkret olaraq, beyin mərkəzinin məntiqi Amerikanın dünya liderliyi uğrunda mübarizəsini davam etdirəcəyi üzərində qurulub. Bu çərçivədə ABŞ-ın Çin və Rusiya ilə savaşı təhlil olunub. Eyni zamanda, dünyanın digər böyük dövlətlərinin bu savaşın xarakterinə uyğun zərər görəcəyi və ya qazanacağı barədə də proqnozlar verilir. Bütövlükdə “Stratfor” dünya üçün hazırda aktual olan bütün problemlərə toxuna bilib. Həmin bağlılıqda analitik mərkəzin irəli sürdüyü tezislərin təhlili üzərində geniş dayanmaq istərdik.\n2019-cu ildə dünya miqyasında baş verə biləcək əsas hadisələri insanlar maraqla gözləyirlər. Bu, başqa səbəblərlə yanaşı, 2018-ci ilin gərgin geosiyasi proseslərə, böyük dövlətlər arasında ixtilaflara, regional miqyasda çəkişmələrə və münaqişələrin aradan qaldırılmamasına səhnə olması ilə bağlıdır. Bu proses 2019-cu ildə səngiyə bilərmi? İlk sıraya hansı istiqamətdə cərəyan edən hadisələr çıxa bilər? Bu kimi suallara nüfuzlu beyin mərkəzlərindən olan "Stratfor"un 2019-cu il üçün verdiyi proqnozlarda cavablar axtarılır.Ümumi olaraq, "Stratfor" 2019-cu ildə qlobal miqyasda gərginliyin daha da artacağını qeyd edib, bunu böyük güclər arasında rəqabətin artması ilə əlaqələndirir (bax: 2019 Annual Forecast / worldview.stratfor.com, 3 dekabr 2018). Həmin rəqabətin təməlində isə Amerikanın öz diktəsini davam etdirməsinin dayanacağı proqnozlaşdırılır. Vaşinqtonun bütün istiqamətlərdə planlarının dünya liderliyini təmin etməklə bağlı olduğu iddia edilir. Bu o deməkdir ki, bir sıra məsələlərdə geri çəkilməsinə baxmayaraq, Amerika bütövlükdə daha güclü həmlələr etməyə hazırlaşır. Təbii ki, onun üçün başlıca hədəflər də ilk olaraq Çin və Rusiyadır.Vaşinqton Çinlə olan münasibətlərdə ona hücumları strateji məzmunlu hesab edir. Yəni 2019-cu ildə Pekinə qarşı tətbiq olunacaq vergilər, sanksiyalar, yeni texnologiyalara norma baryerləri qısa müddət üçün deyil, uzun müddətdə Çinin irəli çıxmaq planlarını pozmaq üçündür. "Stratfor" hesab edir ki, bu məsələdə ABŞ Tayvana daha çox dəstək verəcək və Cənubi Çin dənizində daha inadkar olacaq (bax: əvvəlki mənbəyə).Bu xətt bütövlükdə dünya miqyasında yeni silahlanma yarışına təkan verəcək. Onun əsas iştirakçıları ABŞ, Rusiya və Çin olacaq. Eyni zamanda, strateji təyinatlı silahlarla bağlı imzalanmış sazişlər qüvvəsini itirə bilər. Yekun mənzərə isə aşağıdakı kimi təqdim olunur: qlobal geosiyasi narahat mühit yaranacaq! Bu cür gərgin geosiyasi mühit böyük dövlətlərin və sivilizasiyaların sərhədində yerləşən orta səviyyəli güclər üçün həm yeni şanslar verə, həm də onlara daha fərqli problemlər yarada bilər. Əgər bu güclər arasında bitərəf mövqe tutmağa can atanlar olacaqsa, onlar qarşısında daha çox maneələr yaradıla bilər. Bu keyfiyyətdə "Stratfor" Polşa, Tayvan, Türkiyə, Vyetnam və Hindistanın adını çəkir (bax: əvvəlki mənbəyə).Mərkəzi Kəşfiyyat İdarəsinin (MKİ) "kölgə" strukturu hesab edilən beyin mərkəzinin qlobal geosiyasi dinamikanı bu cür qiymətləndirməsi hansı faktorları aktuallaşdırır? Həm də nəzərə almaq lazımdır ki, "Stratfor" əksər hallarda baş verəcəkləri deyil, Vaşinqtonun istədiklərini dolayısı ilə ifadə edir. Hər şeydən öncə, aydındır ki, Amerikanın siyasi və ekspert dairələri 2018-ci ildə cərəyan edən geosiyasi proseslərdən elə də razı deyillər. Onlar bu cür gedişata Donald Trampın sərt reaksiya verməsinə üstüörtülü haqq qazandırırlar. Çünki proqnozlarda da Vaşinqtonun öz iradəsini yeritmək qərarında olacağını aksiom kimi qəbul edirlər. Deməli, bununla D.Trampın haqlı olduğunu bildirir və bu xəttin 2019-cu ildə daha sərt məzmun kəsb edəcəyi barədə xəbərdarlıq edirlər.Bu xəttin başlıca istiqamətləri də təqdim olunur: Pekin və Moskva! Digər dövlətlərə bunun kölgəsində az və ya çox dərəcədə təsirə məruz qalacaq obyekt olaraq baxırlar. Məsələn, Hindistan özünə sərf edən mövqeni deyil, supergüclərdən birinə sərf edən mövqe tutmalıdır. Və Dehlinin hərəkətlərinə də buna uyğun qiymət veriləcək.Təsəvvür edək ki, Dehli yuxarıda təqdim edilən ssenariyə uyğun deyil, müstəqil bir mövqe seçir. Onda dünya siyasətində nələr baş verə bilər? Məsələnin bu tərəfi "Stratfor"da sistemli araşdırılmır. Bu isə o deməkdir ki, Qərbin siyasi və analitik dairələrində "orta səviyyəli" adlandırdıqları dövlətlərin 2019-cu ildə də müstəqil kurs yeritməsini arzulamırlar. Yəni, faktiki olaraq həmin xətti seçənlərə qarşı xüsusi təzyiq mexanizmləri hazırlanır. Onda 2019-cu ili həm də sanksiyalar və məhdudiyyətlər ili adlandıra bilərik. Çünki ən azından Türkiyə, Hindistan və İran öz müstəqil mövqelərindən çətin ki, imtina etsinlər. Düşündürücüsü odur ki, supergüclər hələ də dövlətlərarası münasibətlərdə beynəlxalq hüquq normalarına deyil, öz maraqlarının təmin olunmasına üstünlük verirlər.Yuxarıda vurğulanan müddəalar prizmasından 2019-cu ildə ABŞ, Rusiya və Çin arasında münasibətlərin məzmunu məsələsinin "Stratfor"un proqnozlarında yerinə nəzər salaq. Vaşinqton hər iki rəqibinə qarşı bütün cəbhələrdə sıxışdırma taktikasını inkişaf etdirəcək. Buraya siyasət, iqtisadiyyat, informasiya sistemləri, ticarət, enerji və hərbi sferalar daxildir. ABŞ rəhbərliyi biznes üçün geosiyasi risklərin güclənməsinə əsaslanaraq bir sıra dövlətlərə qarşı təzyiqləri daha da artıra bilər.Onların sırasında Avropa ölkələri, Yaponiya, Avstraliya, Kanada, Cənubi Koreya və Tayvan vardır. Bu dövlətlərdən Amerika Çin sərmayələrinə daha çox maneə törətmələrini tələb edə bilər. Nəticədə, strateji sahələrdəki ticarətə əngəllər meydana gələr. Məsələn, süni intellekt və G5 şəbəkəsinin yaradılması istiqamətlərində aparılan elmi tədqiqatlar yavaşıyar. Bir sıra şirkətlərin işində fasilələr yaranar və s. (bax: əvvəlki mənbəyə).Onda belə çıxır ki, Amerika Rusiya və Çinə görə bir neçə dövlətə qarşı da addımlar ata bilər. Vaşinqton anlayır ki, Çinin iddiaları o qədər böyükdür ki, ona qarşı təsirli olmaq üçün ümumən dünya sistemini silkələmək lazımdır. O cümlədən yeni texnologiyalar sahəsində Pekinin potensial imkanlarını reallaşdırmağa əngəllər yaratmaq gərəkdir. Bu isə, məsələn, Yaponiya kimi yaxın müttəfiqlərlə də müəyyən problemlərin yaranmasına gətirib çıxara bilər. Məntiqi olaraq bu dairəni genişləndirsək, ABŞ dünyanın bir neçə dövləti ilə toqquşmalı olur. Buna Vaşinqtonun gücü çatarmı? Məlum deyil və "Stratfor" bu barədə konkret mövqe bildirmir.\nHəmin aspektdə ABŞ-ın Rusiya və Çini saxlamaq taktikası qlobal iqtisadiyyatda ticarət dövriyyəsinin dinamikasına da ciddi təsir göstərə bilər. Hər halda "Stratfor" bu sferadakı prosesləri də vacib qlobal hadisələr sırasında göstərir. Belə ki, ABŞ-la Ümumdünya Ticarət Təşkilatı (ÜTT) arasında qarşıdurma güclənə bilər. Bu təşkilatda mövcud olan mübahisələrin həllini bu məqam dalana sala bilər. Nəticədə, ölkələr ticarət mübahisələrinin qarşısını almaq üçün daha çox ikitərəfli müqavilələrə üstünlük verərlər. Burada "Stratfor" bir məqamı ayrıca vurğulayır.Analitik mərkəz hesab edir ki, avtomobillərə olan vergidə Kanada, Meksika, Yaponiya və Cənubi Koreyanın özünə müəyyən kvota almaq imkanı digərlərindən çoxdur. Ancaq Avropa İttifaqı (Aİ) ölkələri üçün bu, çox çətindir. Hətta "Stratfor" yazır: " ... Aİ ilə ABŞ arasında ticarət danışıqları uğursuzluğa məhkumdur" (bax: əvvəlki mənbəyə).Bu, qlobal ticarət dövriyyəsinə ciddi təsir edə biləcək bir iddiadır. Xüsusilə Almaniya ondan daha çox zərər görə bilər. Onun Almaniya iqtisadiyyatına təsiri hiss ediləcək səviyyəyə yüksələ bilər. Bundan çətin ki, Berlin ciddi narahat olsun, ancaq iş yerlərini itirən insanların hansı sosial problem yaradacaqlarını öncədən proqnozlaşdırmaq da asan deyil. "Sarı jiletlilər" prosesi göstərdi ki, qəfildən sakit yerdə çaxnaşma yarana bilər.Bunlara baxmayaraq, "Stratfor"un proqnozuna görə, "Çinə qarşı Amerikanın əlavə vergi siyasətini tətbiq etməsi ticarətdə qeyri-müəyyənliyi gücləndirməsinə baxmayaraq, bütövlükdə qlobal iqtisadiyyat üçün ticarət siyasətinin fəsadları kifayət qədər az olacaq" (bax: əvvəlki mənbəyə). Doğrusu, bu proqnoza inanmaq çətindir. Çünki Çinlə ticari savaşa onlarla dövlət də daxil olursa, bu prosesin qlobal iqtisadiyyata təsiri çox ola bilər.Digər tərəfdən, hətta orta səviyyəli dövlətlər arasında belə iqtisadi-ticari rəqabət sərtdir. Onlar öz maraqlarının təmini naminə daha radikal addımlar ata bilərlər. Deyək ki, Yaxın Şərqdə və Qafqazda "Bir Qurşaq, Bir Yol" layihəsində iştirak üçün ölkələr arasında ciddi yarışma gedir. Bu proses ABŞ-ın ticarət savaşı ilə daha da şiddətlənə bilər. Bu halda qlobal ticarətin ciddi zərər görməyəcəyi haqqında danışmaq nə dərəcədə əsaslıdır?Burada "Stratfor"un proqnozlarında yer almış bir məqamı da xatırlamaq yerinə düşərdi. Analitik mərkəz 2019-cu ildə İtaliya və "Breksit" üçün qorxulu proqnozlar verir. Avrozona üçün 2019-cu ildə ən qorxulu faktorun İtaliyanın populist hökumətinin olacağı proqnozlaşdırılır. Çünki bu ölkənin borclarının artacağı və kövrək bank sisteminin qalacağı təxmin edilir. Roma üçün daha təsirli olan Brüsselin hədələri deyil, maliyyə bazarlarıdır (bax: əvvəlki mənbəyə). Bununla paralel olaraq Brüssel London ilə "Breksit"ə yol verməmək istiqamətində danışıqları intensivləşdirmək niyyətindədir. Lakin Britaniya parlamentinin vetosu bu yolda ən böyük əngəl olaraq qalır.Bu gedişatın qlobal ticarətin dinamikasına təsiri olacaqmı? Bunu nəzərə almamaq sadəlövhlük olardı. Çünki Aİ dünyanın ən böyük iqtisadi güclərindəndir. İtaliya və Böyük Britaniya da "Böyük yeddiliyə" daxildir. Bu iki dövlətin iqtisadi sistemi ayrılıqda deyil, Aİ kontekstində problemlərlə qarşılaşacaqsa, onların dünya ticarətinə təsirinin olmayacağını iddia etmək konstruktiv yanaşma kimi görünmür. Əksinə, yuxarıda vurğulanan məqamlar bütövlükdə 2019-cu ildə Aİ-nin taleyində qeyri-müəyyənliyi artıra bilər.Əgər bu təşkilat növbəti dəfə iqtisadi-maliyyə sisteminin böhranına düşsə, onun təsirlərində risklər həddən çox olacaq. Həm də ona görə ki, proqnozlara görə, silkələnmə prosesi İtaliya və Böyük Britaniya ilə məhdudlaşmayacaq. Zəncirvari olaraq İspaniya, Yunanıstan, Portuqaliya və Şərqi Avropa ölkələri də oxşar vəziyyətlə qarşılaşa bilərlər. Bu halda qlobal iqtisadiyyat və ticarətin aqibətinin qeyri-müəyyən və risklərlə dolu olacağını təxmin etmək çətin deyil.Vurğulanan proqnozların fonunda "Stratfor"un Amerikanın antiiran kampaniyası və enerji ehtiyatlarına dünya bazarında tələbatın artması ilə bağlı irəli sürdüyü təxminlər də düşündürücüdür. Beyin mərkəzi hesab edir ki, 2019-cu ildə ABŞ İranın təcridi siyasətini daha da gücləndirəcək. Eyni zamanda, onu daxildən zəiflətmək xəttini davam etdirəcək. Bununla da Tehran iki istiqamətdən – xaricdən və daxildən təzyiqlər altına alınacaq. Bunu həyata keçirmək üçün, şübhəsiz, Vaşinqton çoxlu sayda ölkələri əhatə edən siyasətini daha da gücləndirməlidir. Məsələn, İranla yaxın əlaqələri olan Rusiya, Çin, Türkiyə və digərlərinə qarşı addımlar atmalıdır.Bu proseslə Səudiyyə Ərəbistanı, İsrail, Birləşmiş Ərəb Əmirlikləri və Yaxın Şərqin digər ölkələri də müəyyən dərəcədə təsirlər (o cümlədən təzyiqlər) görə bilərlər. "Stratfor" bu bağlılıqda yazır: "İrana qarşı mövqedə ümumi maraqların mövcudluğu ABŞ ilə Səudiyyə Ərəbistanı arasında yüksək səviyyədə strateji əlaqələri möhkəmləndirə bilər" (bax: əvvəlki mənbəyə). Özü də bu, kral ailəsi daxilində fikir ayrılığı və Camal Qaşıqçı cinayətində şahzadə Məhəmməd bin Salmanın əlinin olması faktının inandırıcı olması fonunda baş verər.İrana qarşı sanksiya və təcrid siyasətinin gücləndirilməsi dünyanın siyasi mühitinə çox ciddi təsir edə bilər. Bu qarşıdurma, şübhəsiz ki, qlobal geosiyasi proseslərdə radikallığı artıracaq. ABŞ-ın Yaxın Şərqin ən güclü dövlətlərindən birinə qarşı sərt və güzəştsiz mövqe tutmaqda davam etməsi Vaşinqtonun ikili standartlar siyasətindən imtina etmədiyi anlamına gəlir. Bunun fonunda Amerikanın hər bir konstruktiv addımı tam olaraq müsbət nəticə verə bilməz. Yəni İrana qarşı sanksiya və təcrid siyasəti tətbiq edildiyi halda Vaşinqton özünün obyektiv, sülhpərvər və barışcıl mövqedə olduğunu kimsəyə sübut edə bilməz. Bu isə 2019-cu ildə qlobal səviyyədə risk məqamının kifayət qədər yüksək olduğunu göstərir. Hətta dünyanın bir sıra dövlətləri bu məsələdə Amerikaya qarşı birləşə bilərlər.Antiiran kampaniyasının fonunda enerji ehtiyatlarına tələbatın artması da kifayət qədər həssas məsələdir. "Stratfor"un fikrinə görə, "Rusiya və Səudiyyə Ərəbistanı enerji bazarında qiymətin aşağı düşməsindən qaçmaq üçün neft hasilatının həcmini diqqətlə izləyəcək, həmçinin İranın icazə olandan çox ixracının verəcəyi nəticələri müşahidə edəcəklər" (bax: əvvəlki mənbəyə).Buna baxmayaraq, İraq və Liviya istehsalı artıra bilərlər. Lakin ABŞ 2019-cu ildə sıxılmış qaz ixracı üzrə ilk üçlüyə daxil olanda, qlobal enerji bazarında əhəmiyyətli dəyişiklik baş verəcək. Bu proses tədricən dünya enerji bazarında qüvvələr nisbətini Amerikanın xeyrinə yeniləşdirər. Bu tendensiyanı İranın təcridi siyasəti ilə birləşdirdikdə, belə nəticə alınır ki, ABŞ Tehran məsələsinə geniş aspektdə yanaşır. Və bu dalğa çoxlu sayda ölkələr üçün yeni problemlər yaradar.\n“Stratfor”un analitiklərinin Yaxın Şərq kontekstində Türkiyə ilə bağlı 2019-cu il proqnozları da maraqlıdır. Hiss olunur ki, artıq Ankara müstəqil güc kimi qəbul edilir. Lakin onu "orta səviyyəli dövlət" kateqoriyasına aid etməklə supergüclərdən hansının tərəfində olmasından asılı olaraq təkamül yolu seçəcəyini də vurğulayırlar. "Stratfor" bu kontekstdə 2019-cu ildə Rəcəb Tayyib Ərdoğanın daha çox türk iqtisadiyyatının zəif tərəflərini bərpa etməklə məşğul olacağını proqnozlaşdırır.Ankara inflyasiya, işsizliklə mübarizəyə və maliyyə sistemini möhkəmləndirməyə enerji sərf edəcək. Bütövlükdə Türkiyə Polşa və Tayvanla bərabər, siyasi mühitin sərtləşməsindən uyğun strateji mühit yaratmaq imkanı əldə etməyə yaxın olacaq. Bu, daha çox hərbi alyanslar formalaşdırmağa və daha güclü dövlətlərdən xüsusi iqtisadi səmərə almağa yardım göstərə bilər.Maraqlıdır ki, "Stratfor" geosiyasi baxımdan dağıdıcı proseslərin həm də Latın Amerikası qitəsində gedəcəyini proqnozlaşdırır. Burada ABŞ-ın müttəfiqləri və Braziliya ilə Kolumbiyanın timsalında sərt kursun tərəfdarları Venesuela böhranının fəsadlarını müəyyən dərəcədə yumşaldırlar (bax: əvvəlki mənbəyə). Ancaq Argentina bu "ansambldakı ritmi poza bilər". Argentina düşdüyü çətin siyasi vəziyyətdən çıxmaq üçün Braziliya və Kolumbiya ilə eyni mövqedə olmaya bilər. Meksikada da aqressiv-populist mövqedə olanların güclənməsi ilə sərmayə riski artar. Bu halda Amerika qitəsində parçalanma tendensiyası güclənə bilər.Bunun qarşısını ABŞ-ın nə dərəcədə ala biləcəyi aydın deyil. Çünki Amerika qitəsində artıq Çin, Fransa, Türkiyə, Rusiya fəaldırlar. Onların hər birinin öz maraqları var. Xüsusilə Pekin həmin regiona milyardlarla sərmayə qoymaqdadır. Bu vəziyyət həmin qitədə nüfuz bölgüsünü gücləndirir. Belə bir vəziyyətdə ABŞ-ın 2019-cu ildə Latın Amerikası istiqamətində hansı uğurları əldə edə biləcəyi qeyri-müəyyəndir. "Stratfor" məsələnin bu tərəfini xüsusi vurğulayır.Afrika da "Stratfor"un diqqətindən kənarda qalmayıb. Analitik mərkəzin mütəxəssisləri hesab edirlər ki, Efiopiya həmin qitədə aparıcı olmaq potensialına malikdir. Xarici sərmayəçilər həmin ölkəyə axın edə bilərlər. Lakin Əddis-Əbəbənin gücünü daxili çəkişmələr zəiflədə bilər. Orada etniklərarası münaqişələr hökm sürür.Beləliklə, "Stratfor"un proqnozlarına görə, 2019-cu ildə qlobal miqyasda əsas mübarizə Amerika ilə Çin arasında gedəcək. Həmin müddət Vaşinqton üçün Çinə üstün olmaqda son şans kimi qəbul edilə bilər. Obrazlı deyilsə, 2019-cu il ABŞ üçün həm özünün liderliyinin təmini, həm də müttəfiqlərinin maraqlarının qorunması baxımından "imkanların son həddi" kimi xarakterizə edilə bilər (bax: əvvəlki mənbəyə). Bununla yanaşı, proqnozlardan görünür ki, 2019-cu ildə geosiyasi dinamika kifayət qədər mürəkkəb və ziddiyyətli olacaq. Meydana çıxa biləcək yeni məqamlardan biri də supergüclərlə “orta səviyyəli dövlətlər” arasında münasibətlərin fərqli kontekst kəsb etməsi olacaq.Burada başlıca faktorlar kimi iqtisadi-ticari inkişaf xətti ilə yanaşı, siyasi, enerji və hərbi təhlükəsizliklə də əlaqədar fikir ayrılığı özünü göstərə bilər. Ancaq "Stratfor" bu ziddiyyətlərdən çıxış yolundan bəhs etməyib, əvəzində ABŞ-ın öz maraqlarını təmin etmək istiqamətində daha sərt və güzəştsiz mövqe tuta biləcəyindən bəhs edir.Nəhayət, proqnozlarda 2019-cu ili ABŞ-Çin qarşıdurmasında həlledici müddət kimi göstərməklə, əslində, "Stratfor" maraqlı bir tezis ortaya atıb. Onun mənası ondan ibarətdir ki, 2019-cu ildə dünyanın iki ən böyük gücə sahib dövləti qlobal təhlükəsizliyin və beynəlxalq hüquq normalarının təmini üçün deyil, kimin daha güclü olduğunu müəyyənləşdirmək üçün yarışacaqlar. Bu isə dünya siyasətinə xüsusi dinamika verəcək. Təəssüf ki, həmin dinamikada risklər və qeyri-müəyyənliklər daha çox yer tutmağa başlayır. Deməli, bəşəriyyət doğrudan da 2019-cu ildə "narahat geosiyasi mühitdə" gərginlik içində olacaq!P.S. Biz "Stratfor"un Cənubi Qafqaz və Mərkəzi Asiya ilə bağlı proqnozlarını ayrıca məqalədə təhlil edəcəyik.


Həbsxanada daha bir üsyan baş verdi\nHələlik üsyanın səbəbi barədə dəqiq məlumat yoxdur\nBAKI, 6 yan — Sputnik. Son həftə ərzində Braziliyada ikinci dəfə həbsxanada üsyan baş verib. Bu dəfəki üsyan xəbəri ölkənin şimalından gəlib.\nSputnik xəbər verir ki, üsyan Roryma ştatının Monte-Kristo həbsxanasında yaşanıb. Azı 33 məhbusun hadisədə öldüyü bildirilir.\nPolis və hərbçilər hadisənin baş verdiyi həbsxana ərazisinə gəliblər. Hələlik üsyanın səbəbi barədə dəqiq məlumat yoxdur.\nüsyan, məhbus, həbsxana, Braziliya, polis\nHəbsxanada üsyan oldu, 50 nəfər öldü\nHəbsxanada qiyam baş verib\nPrezidenti 10 illik həbsxana həyatı gözləyir


» Sərsəng su anbarına dair qətnamə təklifi məruzə üçün Avropa Şurasının Sosial Məsələlər Komitəsinə yönləndirilibKarabakhİNFO.com - karabakhInfo.com\n16.04.2014 | 17:07\nAprelin 11-də Avropa Şurası Parlament Assambleyasının (AŞPA) Bürosu Strasburqda cənab Süleymanov və Avropanın 11 ölkəsini təmsil edən digər 27 Assambleya üzvü tərəfindən irəli sürülən “Azərbaycanın cəbhəyanı rayonlarının sakinləri qəsdən sudan məhrum edilir” başlıqlı qətnamə təklifini müzakirə edib. İrəli sürülən təklifin məruzə üçün Sosial Məsələlər, Səhiyyə və Davamlı İnkişaf Komitəsinə yönləndirilməsi barədə təklif Assambleya Bürosu tərəfindən yekdilliklə qəbul edilib. Qərar Büronun iclasından dərhal sonra Assambleyanın plenar sessiyasında təsdiqlənib.\nTəklifdə Azərbaycanın 6 cəbhəyanı rayonunda (Ağcabədi, Ağdam, Bərdə, Goranboy, Yevlax və Tərtər) yaşayan 400.000-dən artıq Azərbaycan vətəndaşının kəskin su qıtlığı səbəbindən gündəlik olaraq ciddi humanitar, iqtisadi və ekoloji problemlərlə üzləşdiyi beynəlxalq ictimaiyyətin diqqətinə çatdırılır.\nUzun illərdir ki, təmir edilməyən, 125 metr hündürlükdə olan Sərsəng su anbarının texniki problemlərinin Azərbaycanın qeyd edilən altı rayonunda gözlənilməz və kütləvi daşqına səbəb olacağı, o cümlədən 400.000 əhalinin həyatını təhlükəyə atacağı vurğulanıb.\nBu səbəbdən AVCİYA (Azərbaycanda Vətəndaş Cəmiyyətinin İnkişafına Yardım Assosiasiyası) 2013-cü ilin mayında problemin həlli istiqamətində geniş layihəyə start verib. Layihənin əsas məqsədi müxtəlif beynəlxalq təşkilatlarda problem barədə məlumatlılığı artırmaq və bu təşkilatların qəbul etdiyi məruzə və qətnamələr vasitəsilə konkret qərarlara nail olmaqdı.\nAzərbaycanın AŞPA-dakı Nümayəndə heyətinin üzvü kimi, Sərsəng su anbarının vəziyyəti haqda bir neçə qətnamə təklifi irəli sürmüşəm.Təklif əsasında məruzə hazırlanması ilə bağlı ilk iki cəhd təəssüf ki, uğursuzluqla nəticələndi. Təkliflər ciddi qərəz və hətta etinasızlıqla qarşılandı. Lakin Sərsəng məsələsi və həmin 400.000-dən artıq vətəndaşın dözülməz vəziyyəti mənim üçün böyük önəm kəsb etdiyindən, 2014-cü ilin martında yeni təklif irəli sürdüm.\nAvropanın 11 ölkəsinin 27 deputatı tərəfindən imzalanan bu təklif ilk dəfə aprelin 6-da Strasburqda AŞPA-nın Sədarət Komitəsində müzakirə edildi. Bu dəfə Sədarət Komitəsinin məsələyə dair tam məruzə hazırlanması barədə rəyi ilə təklifə aprelin 11-də AŞPA Bürosunda baxıldı. Büro məsələnin məruzəyə hazırlanması üçün AŞPA Sosial Məsələlər, Səhiyyə və Davamlı İnkişaf Komitəsinə yönəltmək barədə qərar verdi. Prosesdə növbəti addım kimi, mayın 12-də Kiprdə, Nikosiyada Sosial Məsələlər Komitəsi həmin qərarı nəzərə alaraq məruzəçi təyin edəcək.\nAvropa institutlarının mövqeyindən irəli gələn ikili standartları sual altına qoyaraq Rusiya ilə Ukrayna arasındakı cari böhranı nəzərə alsaq, AŞPA-nın Sərsəng su anbarının vəziyyəti barədə məruzə hazırlamaq qərarında qəti element, şübhəsiz ki, Azərbaycanın Avropaya sərt reaksiyası oldu.\nHesab edirəm ki, Dağlıq Qarabağ dondurulmuş münaqişə deyil, bütövlükdə Cənubi Qafqazda təhlükəli qeyri-sabitlik mənbəyidir. Bu gün Qarabağ problemi Ukraynadakı böhranla eyni diqqətə layiqdi. Odur ki, beynəlxalq təşkilatlar və Avropa institutları öz qərarlarına hörmətlə yanaşmalı və qəbul etdikləri qərarları yerinə yetirməlidirlər.\nLakin beynəlxalq təşkilatlar hər vəchlə Ermənistanın müdafiəsində durur, ona havadarlıq edir. İşğala son qoyulması istiqamətində heç bir ciddi addım atmaq niyyətində deyillər. Yalnız qətnamələr qəbul etməklə kifayətlənirlər. Ermənistana qarşı heç bir sanksiya tətbiq etməyən beynəlxalq qurumlar hətta işğala məruz qalan Azərbaycanla işğalçı Ermənistan arasında heç bir fərq qoymur.\nBu gün bütün qərb institutları görünməmiş sanksiyalar tətbiq edərək, hətta sanksiyaları daha da artırmaqla təhdid edərək, Rusiyanı kəskin pisləyirlər. Aprelin 10-da AŞPA Rusiyanı ilin sonuna qədər səsvermə hüququndan məhrum edərək ona assambleyanın aparıcı qurumlarında təmsil olunmağa qadağa qoydu. Belə sanksiyalar nə üçün işğalçı Ermənistana qarşı tətbiq edilmir?\nBu günə qədər Dağlıq Qarabağ genosidi ilə bağlı qəbul edilən bir neçə qətnamədən yalnız beynəlxalq institutların arxivlərini doldurmaq məqsədilə istifadə olunur. Heç bir nəticə isə əldə edilmir. Dağlıq Qarabağın qanunsuz işğalı məsələsi qaldırıldıqda və bir çox deputatlar buna etiraz etdikdə, hətta qəzəblə cavab verdikdə münasibət açıq-aydın hiss olunur.\nNəhayət ki, Sərsəng su anbarı ilə bağlı AŞPA məruzəsi və qətnaməsi vasitəsilə Azərbaycan üçün yeni bir imkan yaranıb. Əgər mövcud durumla bağlı həqiqətlər olduğu kimi məruzədə əksini taparsa və bunun həyata keçirilməsinə nail olarıqsa, bu məruzə tarixi sənədə çevrilə bilər. Ola bilsin ki, o, dərhal tarixə çevrilməsin, amma vaxtı çatanda zaman onun əhəmiyyətini sübut edəcək. Əlbəttə ki, bir milyon qaçqından savayı, işğal altında olmayan, lakin bu işğaldan əziyyət çəkən 400 000 sakinin vəziyyəti barədə konkret nümunələr əsasında məruzənin hazırlanması dərhal öz təsirini göstərəcək. Azərbaycan torpaqlarının işğal altında olması faktını yenidən beynəlxalq ictimaiyyətin diqqətinə çatdıracaq.\nAVCİYA 2013-cü ildə Sərsəng layihəsinə start verildikdə dözülməz vəziyyətin şahidləri tərəfindən bir sıra beynəlxalq təşkilatlara minlərlə məktub göndərildi. Göndərdikləri məktubların cavabsız qalmasına məyus olanların vəziyyətini də başa düşmək olar. Təəssüflə qeyd edirəm ki, Azərbaycanda da Sərsəng məsələsinə kifayət qədər diqqət yetirilməyib.\nBu səbəbdən bütün Azərbaycan mediasını, vətəndaş cəmiyyətini, siyasi partiyaları və bütün Dünya azərbaycanlılarını Sərsəng məsələsinə yerli və beynəlxalq səviyyədə diqqət yetirilməsinə həmrəylik nümayiş göstərməyə çağırıram. Biz birlikdə dünyaya göstərməliyik ki, erməni təcavüzkarlığı təkcə bir milyon vətəndaşımızın qaçqın düşməsinə səbəb olmayıb, eyni zamanda ətraf rayonlarda məskunlaşan 400 000 sakini əzaba və təhlükəli həyat yaşamağa düçar edib.


Şifrə çözülür: Ərdoğanın səs yazıları... - FETÖ | Sia.az\nŞifrə çözülür: Ərdoğanın səs yazıları... - FETÖ\nDünya - 24.08.2016 21:06 - Oxunma sayı: 34743\nFETÖ-çu polis Y.U. 2007-2013-cü illərdə Rəcəb Tayyib Ərdoğanın telefon danışıqlarını, görüşlərini gizli şəkildə dinlədiklərini bildirib. Axar.az xəbər verir ki, FETÖ-çu polis 2012-ci ildə E.A. adlı polisin fləş kartda ona səs qeydləri gətirdiyini deyib. O, qeydlərin Türkiyənin ovaxtkı Baş naziri Rəcəb Tayyib Ərdoğana aid olduğunu açıqlayıb:\n“Səs qeydlərini dinləyən zaman bunun Ərdoğana aid qısa telefon danışıqları olduğunu başa düşdüm. Bəzi qovluqların içində 10, bəzilərində isə 20 telefon danışığı var idi. Polis səs qeydlərini dinləyərkən Yasin Əl Qadı və Səudiyyə Ərəbistanı ilə telefon danışıqlarına xüsusi diqqət yetirməyimi istədi. Qeydlər arasında Ərdoğanın övladları və nazirlərlə danışıqları da yer alırdı. Bunları dinləyib, yazıya çevirirdim və E.A-ya təqdim edirdim”.\nXatırladaq ki, “Vikiliks” saytı Türkiyədə hərbi çevriliş cəhdinin Səudiyyə Ərəbistanı və ABŞ tərəfindən təşkil olunduğunu açıqlamışdı. Məhz FETÖ-çu polislərin Səudiyyə Ərəbistanı ilə danışıqları xüsusi olaraq dinləməsi bu ölkənin FETÖ ilə əlaqəli olmasını və çevrilişdə Gülənə kömək etməsini düşünməyə əsas verir.


12:21 15 İyun 2018 1924\nQəza orucu hansı gündən tutulmalıdır?\nKasıb da fitrə çıxarmalıdır?\nFitrə pulu kimlərə verilməlidir?\nYoxsul bacı-qardaşa da fitrə pulu düşürmü?\nBayram namazı yalnız məsciddə qılına bilər?\n“İslamda 2 əsas bayram var: Ramazan və Qurban bayramları. Eləcə də Qədir-Xum bayramını da qeyd etməliyik. Ümumiyyətlə isə hədislərə görə müsəlmanın günah etmədiyi hər gün onun bayramıdır”.\nAPA TV-nin məlumatına görə, bunu ilahiyyat üzrə fəlsəfə doktoru, professor Hacı Surxay Məmmədli “Yaşıl orta” verilişində deyib. O, bildirib ki, başa çatan Ramazan mərhəmət, rəhmət ayıdır: “Oruc ibadətinin sonunda Ramazan bayramı qeyd olunur. İslamın sosial tərəflərindən biri də bayramlardır. Ramazan bərabərlik, birlik, həmrəylik bayramıdır. Həmin gün səhər tezdən bayram namazı qılınar. Bu vacib ibadət deyil, müstəhəbdir. Müsəlman fərdi şəkildə də bayram namazını evində qıla bilər. İki rukətlik sadə namazdır. Amma daha yaxşı olar ki, məsciddə qılınsın. Çünki camaatla icra edilən ibadətin daha çox savabı var”.\nS.Məmmədli fitrə zəkatı ilə bağlı sualları da cavablandırıb. O, qeyd edib ki, adambaşına minimum 5 manat fitrə çıxarılmalıdır: “ 5-10 manat arası nəzərdə tutulur. Ailədə hər kəs, hətta evdə qonaq varsa, onlar üçün də bu zəkat çıxarılmalıdır. Fitrə zəngin insanların verməli olduğu zəkatdır. Yəni kasıblar fitrədən azaddır. Bəzən fitrə pulunu günlərlə evdə saxlayırlar. Bu doğru deyil. Yaxşı olar ki, bayram günü paylanılsın ki, yoxsul ailələr o pulla bayram süfrəsi aça bilsinlər”.\nİlahiyyatçının sözlərinə görə, fitrə yoxsul qohumlara da verilə bilər: “Məsləhətdir ki, kasıb qonşulardan başlayasan. İmam Əli əleyhissəlam buyurub ki, özü tox olub, qonşusu ac olan məndən deyil. Qonşuda ehtiyaclı insan yoxdursa, bacı, qardaş, bibi, xala kimi yaxın qohumlara da verilə bilər”.


Jurnalisti doğrayan şəxs musiqiyə qulaq asmağı məsləhət görüb » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n18-10-2018 14:38 / Bu xəbər 466 dəfə oxundu\nCamal Qaşıqçının cəsədinin 7 dəqiqəyə doğrandığı deyilir\nHazırda dünyanın diqqəti oktyabrın 2-də Səudiyyə Ərəbistanı Krallığının İstanbuldakı konsulluğunun binasına daxil olduqdan sonra itkin düşən "The Washington Post” jurnalisti Camal Qaşıqçı olayına yönəlib.\nMəlumatı "Reuters" yayıb.\n"Konsulluğa sənəd almaq üçün gedən C.Qaşıqçının orada sorğu-sual zamanı işgəncə verilərkən əvvəlcə barmaqları qoparılıb, ardından isə başı kəsilərək öldürülüb. Səs qeydinə görə, işgəncə verilərkən baş konsul Məhəmməd Uteybi buna etiraz edib. Deyib ki, bunu konsulluqdan kənarda edin, mənim başıma iş açacaqsınız. Başqa bir səs qeydində isə kimsə baş konsulu hədələyir: "Səudiyyə Ərəbistanına gələndə yaşamaq istəyirsənsə, sus””.\n"Al-Jazeera” telekanal bildirib ki, C.Qaşıqçı baş konsulun otağında öldürülüb və meyiti 7 dəqiqədə parça-parça edilib. Meyitin parçalanmasını Səudiyyə Ərəbistanının patoloji antomiya mütəxəssisi Salah Mohammed al-Tubaigy həyata keçirib. O, bu işi icra edərkən yanındakılara musiqi dinləməyi tövsiyə edib. Salah Mohammed al-Tubaigy vəliəhd şahzadə Məhəmməd ibn Salmanı ABŞ-a səfəri zamanı müşayiət edib.


Ürək xəstələrinə nə qədər stend qoyula bilər? - Açıqlama » Teref.az\n“Düzdür, ürək üçün 6 stend çoxdur. Çünki stendin sayı çoxaldıqca xəstədə metal yükü çox olur. Amma nəzərə almaq lazımdır ki, ürəyimizin əsas 3 böyük damarı və onların şaxələri var. Xəstədən asılı olaraq bu vəziyyət dəyişə bilər. Elə xəstə var ki, onun hər üç damarının diametri böyük olan şaxələri var. Bunların hamısını nəzərə alsaq, bizim üçün böyük rəqəm görünsə də, ürəyin şaxələrinə stend qoyanda say 6-ya çatır. Bir xəstəyə isə maksimum nə qədər stendin qoyulması barədə konkret say demək mümkün deyil. Heç bir həkim istəməz ki, stendin sayı çox olsun. Amma xəstənin damarlarında uzun darlıqlar varsa və 3-4 stendlə nəticə əldə etmək olmursa, bu zaman 5-6 stend qoymaq mümkündür. Bu isə məcbur qalmadıqca edilmir”.шаблоны для dle 11.2


525-ci Qəzet - Ermənistan vətəndaşı Azərbaycana keçdi - Video\nAPA-nın "Nuhçıxan"a istinadən xəbərinə görə, hərbçilərimiz tərəfindən saxlanılan Sardaryan Naxçıvanla sərhəddə heyvandarlıqla məşğul olduğunu, öz ölkəsində olan zorakılıq, məmur özbaşınalığı və ədalətsizliklərdən bezərək sərhədi keçmək üçün fürsət axtardığını və ölkəmizə sığındığını bildirib.\nCavab: Ermənistan ordusunda vəziyyət çox pisdir, heç kim bir-birini qəbul etmir, intizamsızlıq var, bir-birlərinə tabe olmurlar, narkotikadan geniş istifadə edilir. Orduda hərbiçilərin narkotika yetişdirilib satılmasına göz yumulur. Ümumiyyətlə orada polis narkotikadan istifadə edənlərə qarşı heç bir tədbir görmür. Ayrı-ayrı ərazilərdə tiryək və narkotika yetişdirilir, polis zəifdir, mübarizə apara bilmir\nCavab: Mən Sərhəd Qoşunlarının Vanadzordakı 5060 saylı,isə Zəngilan rayonunun Kaşatağ bölgəsindəki 5070 saylı hərbi hissələrdə xidmət keçmişəm, 2019-cu ildə Qubadlı rayonunda səfərbərlik toplantısında iştirak etmişəm. Ermənistan ordusunda hərc-mərclik, intizamsızlıq və rüşvətxorluq baş alıb gedir. Səfərbərlik toplantısında 700 nəfərin iştirakı nəzərdə tutulsa da heç 200 nəfər iştirak etmirdi.


Namazın sünnə əməlləri üçün axtarış neticesi\nAxtarış Neticesi : Namazın sünnə əməlləri\nünki Müqəddəs Kitabda dəfələrlə “namaz qılın” əmri verilir, amma bunu nə şəkildə etmək göstərilmir. Namazın vaxtından, namaz qılanın məkan və libas şərtlərindən tutmuş, namaz əməllərinin ardıcıllığı və şəklinə kimi hər şey müqəddəslərin hədislərində verilib. Hər mövzuda hədislərin sayı çoxdur, hətta\nnamaz qılmaq əmri verilirsə də, bunu hansı ardıcıllıqla və nə fоrmada icra etmək barədə danışılmır. Namazın rükətləri, ardıcıllığı, vacibatları, müstəhəb və məkruh əməlləri barədə ətraflı məlumatı Peyğəmbərin sünnəsindən alırıq; bu sünnə Əhli-beyt imamları və seçilmiş səhabələr vasitəsilə nəsildən-n\nYetkinlik yaşına çatmış hər bir müsəlman öz öhdəsinə düşən namazları qılmalıdır. Qurani-kərimdə namazın vacibliyi barədə buyurulur: “Namaz möminlərə bəlli vaxtlarda fərz (vacib) edilmişdir” (Nisa, 103). Öhdəsində olan namazları vaxtında qıla bilməyən şəxs sonradan da olsa, onları mütləq qılmalıd\nbunlar əsasdır. Onların üzərində digər şəriət əhkamları qurulur.\n2) Əməli – şəri əməllərdir. Məs: Namazın qılınması, orucun tutulması və s. Bunlar isə əsasın üzərində qurulan budaqlardır. Əsas səhih olmasa bunların heç birinin faydası olmayacaqdır. Etiqad düz olmadıqda, budaqların heç birinin fayd\nn müstəhəb, qadınlar üçün isə məkruhdur. Azan və iqamə vaxtından əvvəl olduqda məqbul sayılmır.\n5. Namaz vaxtının daxil olması. Zöhr namazının vaxtı günəşin zenit xəttini keçməsindən sonra hər şeyin\nsöz, əməl və görüb qadağan etmədiyi Sünnəti ilə açıqlayan o, olmuşdur. Sünnət olmasaydı müsəlmanlar namazın rükət sayını, qılınma şəkilini, onu qılarkən vacib olan şərtlərini bilməzdilər. Yenə Sünnət olmasaydı oruc, zəkat, həcc, cihad, yaxşılığı əmr edib, qadağalardan çəkinmək xüsusunda olan hökmlər\ntdığı kimi, belə insanlar da zövcələrində yatmış görüntüsü yaradar, zövcəsinin yatmasını görüb gecə namazına qalxması üçün yatağını, çarpayısını tərk edər. Onlar gecə və gündüzü özləri üçün, ailələri üçün, oruc tutmaq, elm öyrənmək və öyrətmək, xəstəyə baş çəkmək, insanların problemləri ilə maraqlan\ntəsidir. Bir qədər statistikadan da istifadə etmiş olsaq, görərik ki, müsəlman gün ərzində beş fərz namazın qılınması zamanı 17 fərz və 12 sünnə rükətində (digər nafilə namazlar nəzərə alınmamaqla) 29 dəfə: “Allah Ona həmd edənləri eşidir” ifadəsinin təkrarlanması həm Müqəddəs Allahın və həm də Onun\nra əmr edilən tərzdə yerinə yetirməlidirlər.\n4. Namazın qəbul olunması üçün dəstəmaz\nMen eger millyoncu olsaydim ne ederdim,\nvətən şəhidləri ilə ucalır,


ZEN RUHUNDA TAROT - HƏYAT OYUNU - Fitrət - xəyal və fikir yeri\nFevral 10, 2018 Fidan Aslanova Kitab klubu\nBir uşağın hər doğulmasında Adəm də doğulur. Və bir neçə il yaşayır, ən çox dörd il… Bu zaman hər gün azalır. Necə kədər yaradacağını bilmədiyi üçün cənnətdə yaşayır. Həyata güvənir; kiçik şeylərdən – dəniz kənarındakı çınqıl daşları və ya dəniz qabıqları – zövq alır. Bir xəzinə tapmış kimi toplayır onları. Adi rəngli daşlar, Kohinoor kimi görünür. Hər şey onu xoşbəxt edir – səhər günəşində şeh damlaları, gecələr ulduzlar, ay, çiçəklər, kəpənəklər, hər şey saf cazibədarlıqdadır.\nLakin sonra, çox keçmədən bilməyə başlayır. Kəpənək, sadəcə kəpənəkdir. Çiçək sadəcə çiçəkdir. İçində elə bir şey yoxdur. Adları bilməyə başlayır: Bu bir qızılgüldür və bu bir zambaqdır və bu bir novruzgülüdür və bu bir su zambağıdır. Və çox keçmədən, bu adlar əngəllər halına gəlir. Nə qədər çox bilirsə, o qədər həyatla tam anlamıya əlaqəsi kəsilir. “Başçı” olur. Artıq başı ilə yaşayır, bütünlüyü ilə yox.\nEşq, dünyadakı ən böyük əlkimyəvi gücdür. Ondan necə istifadə edəcəyini bilənlər, ən yüksək zirvəyə çata bilərlər.\nBöyümənin, tamamilə tək bir şeyə ehtiyacı var, o da cəsarətdir.\nAxtaran biri olmaq, qumarın başlanğıcıdır. Həyatını riskə atır, eqonu riskə atırsan. Riskə gedirsən, çünki bütün güvəncələrini buraxırsan.\nSadəcə yalnız ikən ediləcək bir neçə şey var. Eşq, dua, həyat, ölüm, estetik təcrübələr, xoşbəxtlik anları – hamısı sən yalnız ikən gələr.\nDoğru olan hər şey və gerçək olan hər şey, hər zaman sənə yalnızlıq gətirəcəkdir. Eşq, dua, həyat, ölüm, estetik təcrübələr, xoşbəxtlik anları – hamısı sən yalnız ikən gələr. Aşiq olduğun zaman biriylə olduğunu sanırsan. Bəlkə də o kimsə sənin yalnızlığını yansıdır, o kimsə, sadəcə sənin yalnızlığının yansıdığı bir aynadır. Lakin eşqinin dərinliyinə endikcə, aşiq olduğun o kimsənin belə ora girə bilməyəcəyini anlayarsan.\nBilməyin tək yolu ona icazə verməkdir; narahatlğa, qorxuya rəğmən.\nHər zaman düşünməyə dəyər, “Həyat tərzimdən xoşbəxtəm mi?” Əgər cavab “Yox” dursa, insan risklər almalıdır. Yeni yollar, yeni həyat tərzləri, yeni bir arayışa girişməlidir. Bu qədər dəqiqdir: İtirəcək heç bir şeyin yoxdur. Əvvəlki həyat tərzinlə xoşbəxtlik tapmadın. Əgər tapmış olsaydın yeniyə ehtiyac olmazdı. Əvvəlki anlamsız oldu, bu qədər dəqiqdir. Yeni anlamsız çıxa bilər və ya anlamlı çıxa bilər. Amma ən azından, yenidə anlamlı olma ehtimalı var. Əvvəlki, izləmədən keçdi. Onu gördün, anladın və onu heç bir şey almadan yaşadın. Sanki qumdan neft çıxarmağa çalışırmış kimi. Daha nə qədər qumdan neft çıxarmağa çalışaraq beyninə işkəncə edəcəksən?\nHəyatda bir şeyə tutunmaq son dərəcə ağılsızlıqdır. Ən böyük xəta, möhkəm-möhkəm tutmaqdır; Belə edərək, insan sahib olduğunu itirər. “Bu mənimdir” deyə iddia edərkən, onsuz da bizim olanı itiririk.\nBudda özü çox bilgili deyil; Nə İsa, nə də Məhəmməd həmçinin. Onlar məsum insanlardır, yalın insanlar, lakin yalınlıqları elədir ki, məsumiyyətləri elədir ki, uşaq kimi xüsusiyyətləri elədir ki, varlıqlarının ən içdəki ÖZ-ünə girə biliblər. Doğruluqlarını bilə biliblər, varoluşlarının ən ÖZ-ünə çata biliblər. Bilirlər, amma bilgili deyillər. Bilgiləri müqəddəs yazılardan deyildir. Onların dərin bilgililikləri, diqqətlilikləriylə olub. Mənbəni xatırlayın: Gerçək bilgi meditasiyadan, fərqindəlikdən, şüurdan, diqqətdən, şahidlikdən gələr. Və gerçək olmayan bilgi, müqəddəs yazılardan gələr. Gerçək olmayan bilgini çox asanlılqa öyrənə bilərsən və onunla lovğalana bilərsən, lakin bir ağılsız olaraq qalarsan – bilgili ağılsız, amma yenə də bir ağılsız.\nƏgər həqiqətən bilmək istəyirsənsə, bütün bilgini buraxmaq məcburiyyətindəsən; onu, bilərək unutmaq məcburiyyətindəsən. Yenidən cahil olmaq məcburiyyətindəsən, maraq dolu gözlərlə, açıqgözlü kiçik bir uşaq kimi. Sadəcə öz varlığını bilməyəcək, dünyada var olan varlğı da biləcəksən… Ağaclarda, quşlarda, heyvanlarda, qayalarda və ulduzlarda var olan varlığı.\nBu, çox vaxt olur: Yolda bir insan görürsən, onu tanıyırsan, üzü tanış gəlir. Birdən, onun adını da bildiyini xatırlayırsan. Deyirsən ki, “Tam dilimin ucundadır.” Lakin heç cür sənə gəlmir. Tam dilinin ucundadırsa, niyə söyləyə bilmirsən? Bildiyini bilirsən, lakin yenə də xatırlaya bilmirsən. Və cəhd etdikcə daha da çətinləşir, çünki çox səy göstərmək səni daha gərgin edir. Və gərgin olduğun zaman, öz təbiətindən daha uzaq olursan; onsuz da orda olan şeydən daha uzaq olursan. Rahat olduğun zaman daha yaxınsan; tamamilə rahat olduğun zaman öz-özündən suyun üzünə çıxacaq.\nDaha qüvvətli bir şəkildə cəhd edirsən, amma çıxmır, bu səbəblə hamısını unudursan. Sonra hamamda uzanarkən və ya sadəcə hovuzda üzərkən -həmin insanın adını xatırlamağa çalışmırsan belə – birdən ortaya çıxır. Xatırlamağa çalışmırdın və çox rahatlaşmışdın. Rahatlaşdığın zaman genişsən, gərgin olduğun zaman darlaşırsan – nə qədər gərgin, o qədər dar. Səninlə, içindəki arasında olan keçid o qədər dardır ki, ondan heç bir şey keçə bilməz, sadə bir ad belə.\nAcı çək! Acnın bir zərəri yoxdur, çünki acı çox müdriklik gətirər. Acının zərəri yoxdur, çünki ancaq acı ilə insan onu aşar.\nƏrdəm deməyə dəyər tək ərdəm, yaradıcılıqdır. Nə yaratdığın önəmli deyil, lakin həyatı artırmalı, varoluşu gözəlləşdirməli, yaşamağı daha şən, mahnını biraz daha maraqlı, eşqi biraz daha görkəmli etməli – və bir yaradıcının həyatı, sonzuluğun və ölümsüzlüyün parçası olmaqla başlayar.\nMilyonlarla insan yaşayar, lakin heç bir şey yaratmazlar.\nYaradıcı, izdihamın bir hissəsi ola bilməz. Yaradıcı yalnız olmağı, ayrı getməyi, yalnızlığın gözəlliyini öyrənməyi öyrənmək məcburiyyətindədir, çünki sadəcə bu sahədə potensialın gerçəkliyə çevrilməyə başlayar. Yaradıcının yolu, sonunda səni özünə yönləndirər, çünki izdihamdan, yığından uzaqlaşırsan – yalnızlığa gedirsən. Bir rəssam, rəsmində tamamilə yalnızdır. Bir rəqqas, rəqsində tamamilə yalnızdır.\nHəyat, sadəcə qatılmaqla bilinə bilər. Bir izləyici olma. Bütün modern dünya, sadəcə bir izləyici, bir izləyici topluluğu oldu. Birisi rəqs edir, sən ona baxırsan. Nə edirsən? Necə bir rəqsə baxa bilirsən? Bir rəqs, hiss edilməlidir, bir rəqs, rəqs edilməlidir. Biri mahnı oxuyur və sən baxırsan və dinləyisən. Mahnını və onun gözəlliyini bilmək üçün mahnı oxumalısan, qatılmalısan. Amma, bu fəlakətlik epidemiya səviyyəsindədir. Hər şeyə baxmağa davam edirsən.\nFilmə axın edirsən – nə üçün ? Gözəl bir həyat yaşamırsan mı? Niyə gedib bir film görmək məcburiyyətindəsən? İnsanlar, başqa insanların həyatlarına baxaraq televizorlarının önündəki stullarına yapışıb qalıblar. Və yaşamırlar belə, sənin üçün oynayırlar. Sənin üçün oynayırlar və sən o oyunçuları görürsən – və heç kim yaşamır. Rəqqas gerçək bir rəqqas deyil, o bir profesionaldır və sən də bir izləyicisən. Hamısı saxtadır.\nRabindranath Tagore-nin bir hekayəsi var .Hekayə, mahnının içində belə deyir: “Əsrlərdir, Tanrını axtarıram. Bəzən ayın ətrafında idi, amma mən ora çatana qədər o başqa bir ulduza getmiş olurdu. Onu başqa bir ulduzda gördüm, amma mən ora çatana qədər o yenə getmiş olurdu. Bu belə davam etdi, amma onun orda olduğu bilgisində böyük bir sevinc var idi və bir gün onu tapacaqdım. Daha nə qədər gizlənə bilər? Daha nə qədər qaça bilər?\nVə bir gün bunun Tanrının evi olduğunu söyləyən bir işarə olan bir evə çatdığım da oldu. Qədərim gerçəkləşdirildiyi üçün böyük bir rahatlıq hissi yaşadım. Pilləkənləri çıxdım və tam qapını döyəcək idim ki, ağlıma ikinci bir düşüncə gəldi: “Birdən Tanrı gələrsə və qapını açarsa nə edəcəksən? Sonra nə edəcəksən? Bütün həyatın bir yolçuluq idi, bir həcc, taparaq, axtararaq. Sən milyon illərdir ki, bir qaçışcı olaraq yetişdirildin və birdən Tanrı ilə qarşılaşanda söyləyəcək heç bir şeyin yoxdur. Nə söyləyəcəksən?”\nHeç bunu düşündün? Deyək ki, Tanrı ilə qarşılaşdın, ona nə deyəcəksən, o sənə nə deyəcək? Özünü lazımsız yerə yandırdın, bitdin. Son dayanacaq, ölüm deməkdir.\nZen ustası IIkyu bunu söyləməkdə haqldır: “Son dayanacaq yoxdur, hər hansı bir dəyəri olan heç bir şey yoxdur. ” Hər şey sadəcə dadını çıxarmaq və rəqs etmək və mahnı oxumaq üçündür. Amma dəyər haqqında bir şey soruşma ; nəyin ərdəm, nəyin yaxşı olduğunu soruşma. Hər şeydən məmnun ol və həyatın hər hansı bir yerdə sona çatmayacağını çox yaxşı bir şəkildə bilərək fərqli hacılıqlara getməyə davam et, səyahət davam edəcək, karvan davam edəcək. Yolun bitdiyi bir yer yoxdur.\nXoşbəxt olmaq üçün heç bir şey etməyinə ehtiyac yoxdur. Əslində xoşbəxt olmamaq üçün çox şey elədin. Əgər bədbəxt olmaq istəyirsənsə, çox şey elə. Əgər xoşbəxt olmaq istəyirsənsə, işlərə icazə ver, işlərin olmağına icazə ver. Dincəl, rahatla və bir sərbəst buraxma içində ol.\nSərbəst buraxmaq, həyatın sirridir. Bir sərbəst buraxma içində ikən, çox şey, milyonlarla şey olmağa başlayar. Onlar onsuz da olurdu, ancaq sən əsla fərqində deyildin. Fərqində ola bilməzdin; başqa bir yerdə məşğul idin, dolu idin.\nMənbə: Osho – “Zen Ruhunda Tarot – Yaşam Oyunu” kitabı.\nacıacı çəkməkAdəmanlamarayışaşiq olmaqbədbəxt olmaqbilgibilgili olmaqböyüməkBuddacənnətcəsarətdiqqətduaeqoeşqəlkimyaərdəmfərqindəlikfilmgerçək bilgigərginlikgücHəcchəyathəyat tərzihəyatın sirriİsameditasiyaMəhəmmədmüdriklikmüqəddəs yazılarnarahatlıqölümölümsüzlükqorxurahatlıqrəqsrisksərbəst buraxmaqSəyahətsirrsonsuzluqTanrıtəcrübəxoşbəxt olmaqxoşbəxtlikyalnızlıqyaradıcılıqyeni yollarZen\nPrevious Post:MÜKƏMMƏL QADIN\nNext Post:OŞO – “ÖZÜNLƏ BAŞLA”


İslam müsəlmanları cihada dəvət etmişdirmi? | islamic mənbələri\nİslam müsəlmanları cihada dəvət etmişdirmi?\nOn بهمن, 15, 2014\n“Bəqərə” surəsinin 216-cı ayəsində buyurulur: “Xoşunuz gəlmədiyi halda sizə cihad yazılmışdır.” Uyğun surənin 218-ci ayəsində oxuyuruq: “İman gətirənlər və hicrət edib Allah yolunda cihad edənlər Allahın rəhmətinə bel bağlamışlar.”\nHər bir yaranmış öz varlığını qorumaqdadır. İnsan da öz növbəsində onu məhv etmək fikrində olan düşmənlə mübarizədədir. Varlığın və mənafelərin qorunması fitri bir istəkdir.\nİslam ictimai bir din olaraq həqiqətə təslim olmayan bütün qüvvələri bəşəriyyətə düşmən bilir. İşi dünyada məzlum qanı axıtmaqdan ibarət olan imperialistlər İslami “qılınc dini” adlandırmaqla öz əsil sifətlərini gizlətməyə cəhd edirlər. Hansı ki, şüarı “nisa” surəsinin 128-ci ayəsində buyurulduğu kimi “sülh daha xeyilidir” olan İslam başəriyyəti bir ovuc zalıma yox, həqiqətə təslim olmağa çağırır. İslam insan əməyinin yox, insan gönlünün müştərisidir.\nİslam peyğəmbərinin (s) həyatı dövründə mühüm və çətin müharibələr baş verir. Bütün bu müharibələrdə müsəlmanlar iki yüz nəfərə qədər, kafirlər isə min nəfərə qədər itki vermişdir. Bu rəqəm bir daha İslami sülhə, mərhəmmətə olan bağlılığını göstərir. Amma bir atom bombası atmaqla 200 min insanı bir anda məhv edən Amerik (1945 6 avqust, Xirosiia) İslamı torrorizmdə suçlayı.\nDünyada həqiqətdə müqəddəs dəyər yoxdur. Allah –təala həqiqətə təslim olmağa, onu müdafiə etməyə, onun uğrunda silaha sarılmağa çağırır. İslam dini bir həqiqət olaraq batilə, zülmə, istismara, küfrə cihad elan edir!\nQurban bayramı günü Mina məntəqəsindəki qurbanlıq ətlər nə üçün ehtiyaclılara çatdırılmadan torpağa basdırılır?\nƏmr be məruf və nəhy əz münkər nədir?


Azərbaycanlı alim İspaniyada beynəlxalq tədbirdə mühacir axınını şərtləndirən amillərdən bəhs edib - Trend.Az\nAzərbaycanlı alim İspaniyada beynəlxalq tədbirdə mühacir axınını şərtləndirən amillərdən bəhs edib\nGündəm Materials 1 Fevral 2022 18:55\nAMEA-nın akademik Z.Bünyadov adına Şərqşünaslıq İnstitutunun Ərəb filologiyası şöbəsinin aparıcı elmi işçisi, filologiya üzrə fəlsəfə doktoru, dosent Xumar Ələkbərova 28-29 yanvar tarixlərində İspaniyanın Valensiya şəhərində keçirilən V Beynəlxalq Avropa Disiplinlərarası Araşdırmalar Konfransında iştirak edib.\nİnstitutdan Trend-ə bildirilib ki, X.Ələkbərova konfransda “Ərəb ədəbiyyatında mühacirlər mövzusunu yaradan amillər” mövzusunda məruzə ilə çıxış edib. Məruzədə müasir dünyada qloballaşan miqrasiya problemi, bunu doğuran səbəblərə toxunulub. Ərəb Şərqindən mühacir axınını şərtləndirən amillərin təhlilini də ehtiva edən çıxış maraqla dinlənilib.\nMəruzəçi, xüsusən, son dövrlər Ərəb Şərqində geniş vüsət almış bu prosesin ədəbiyyatda bütün təfsilatı ilə bədii inikasından, yaranmış yeni ədəbi tendensiya və mühacirlər mövzusunda əsərlərdən bəhs edib.\nQeyd edək ki, elm adamlarını bir arada müzakirələrə toplayan bu mötəbər elmi platforma bundan öncə 2021-ci ilin avqust ayında Polşada təşkil olunmuşdu.